10 Khasiat Serai Untuk Kesihatan. Ada Bezanya Serai Makan & Serai Wangi Tau!

“Aku memang suka bau serai. Selalunya tengok orang guna untuk buat minyak urut, ada yang buat air rebusan. Apa khasiat serai ni sebenarnya ya?”
Serai ialah antara tanaman beraroma yang sering digunakan dalam masakan di Malaysia.

Selain menaikkan lagi perisa dalam makanan, banyak juga khasiat serai yang menjadikannya petua untuk pelbagai masalah kesihatan. Malah, ada sesetengahnya telah juga dibuktikan dengan kajian serta laporan saintifik.
Jom kita ketahui lebih lanjut tentang perbezaan antara serai makan dan serai wangi serta khasiat serai untuk kesihatan.

Perbezaan Antara Serai Makan Dan Serai Wangi
Sekali pandang nampak sama namun sebenarnya serai makan dan serai wangi mempunyai perbezaan serta kesitimewaan masing-masing.

Menurut Jabatan Pertanian Malaysia, SERAI MAKAN atau nama botaninya (Cymbopogon citratus) ialah sejenis tanaman dari famili Graminae/Poaceae yang dikenali juga dengan nama-nama seperti takrai (Thailand), sereh makan (Indonesia) atau lemongrass (Inggeris).
SERAI WANGI atau nama botaninya (Cymbopogon nardus) atau Citronella (Inggeris) adalah dari keluarga
yang sama dengan serai makan.

Walaupun kelihatan serupa, namun jika dilihat dengan lebih dekat lagi, serai wangi ini mempunyai batang yang agak pendek sedikit berbanding serai makan. Helaian daunnya pula tirus, panjang dan lebih lebar daripada serai makan. Batangnya pula lebih langsing dan tidak terlalu membulat seperti serai makan.
Dari segi kegunaan pula, serai makan digunakan dalam masakan. Petua air rebusan serai juga amat popular diamalkan sebagai minuman bagi menghilangkan bau badan dan membuang ‘angin’.
Manakala serai wangi adalah lebih kepada penggunaan luara, di mana ia digunakan dalam penghasilan minyak pati. Dalam masyarakat Melayu terutamanya, pati minyak serai wangi berguna untuk mengubat sakit perut dan juga campuran dalam air mandian dan cucian ibu selepas bersalin.
Foto Kredit: doterra.com
10 Khasiat Serai Wangi & Serai Makan
Kini terdapat banyak khasiat serai dan serai wangi yang telah dibuktikan mengikut kajian sama ada untuk kesihatan atau untuk kegunaan harian.
1. Mengandungi Antioksidan
Dalam Journal of Agriculture and Food Chemistry (2005), serai mengandungi beberapa jenis antioksidan yang dapat melawan radikal bebas dalam tubuh kita.
Antaranya jenis antioksidan yang terkandung dalam serai termasuklah chlorogenic acid, isoorientin, dan swertiajaponin  yang berfungsi mencegah kerosakan sel di dalam arteri koronari.
Foto Kredit: http://poskotanews.com/
2. Melegakan Sakit Perut, Radang & Sakit Sendi
Serai sering digunakan sebagai bahan utama dalam minyak angin kerana ia adalah herba yang bernilai tinggi untuk rawatan senak perut, perut memulas, gastrik dan muntah.
Serai boleh bertindak sebagai minyak angin untuk rawatan sakit sendi, terseliuh dan rawatan sakit-sakit yang ringan.
Menurut Medical News Today, serai mampu mengurangkan kesakitan dan mengelakkan jangkitan ringan, sama ada digunakan secara luaran atau diminum air rebusannya.

3. Merendahkan Kadar Kolesterol
Kelebihan serai atau kebaikan air rebusan serai juga antaranya membantu mengurangkan kolesterol.
Menurut sebuah artikel di dalam Journal of Advanced Pharmaceutical Technology & Research (2011), meminum ekstrak serai dapat membantu mengurangkan kadar kolesterol dalam haiwan.

4. Aromanya Menenangkan, Mengusir Rasa Stres
Selain memberikan rasa relaks, air rebusan serai juga didapati mampu mengurangkan rasa stres.
Menurut Medical News Today, aroma serai dapat membantu mereka yang mengalami masalah anxiety.

5. Menurunkan Tekanan Darah Tinggi
Serai adalah komponen diuretik yang terkenal seperti mana teh hijau.
Komponen bersifat diuretik menjadikan kita lebih kerap membuang air kecil, kerana ia akan merangsang tubuh untuk membuang banyak cecair dan natrium di badan kita.
Peningkatan pengeluaran air kencing (urin) akan mengurangkan isipadu cecair di dalam badan, lalu mengurangkan kerintangan sistem vaskular, dan seterusnya pengurangan tekanan darah akan berlaku.
Ciri ini penting untuk pesakit darah tinggi, edema, atau sakit jantung.
Baca juga: 15 Cara Turunkan Darah Tinggi Secara Semulajadi & Dibuktikan Oleh Kajian

Foto Kredit: mygenesismedical.com
6. Mengurangkan Sakit Senggugut
Air rebusan serai juga sering digunakan sebagai petua melegakan simptom PMS (pre-menstrual symptom).
Untuk wanita yang mempunyai masalah senggugut, rasa kembung, mual, atau tak selesa badan ketika PMS atau ketika haid, anda boleh cuba amalkan meminum air serai dan halia setiap pagi.
Foto Kredit: altsantiri.gr
7. Membantu Menjayakan Diet & Mengempiskan Perut
Air rebusan serai atau teh serai sering digelar ‘teh detox’ kerana ia boleh meningkatkan metabolisme dan membantu mengurangkan berat badan.
Serai juga dipercayai dapat membantu anda melancarkan pembuangan air kecil sekaligus membersihkan organ pencernaan, hati, pankreas, pundi kencing dan buah pinggang.
Foto Kredit: huffingtonpost.com
8. Mewangikan Badan & Rambut
Ekstrak serai wangi biasa digunakan sebagai pewangi shampoo dan essential oil.
Serai juga digunakan bagi ibu selepas bersalin dalam ramuan ubat periuk.
Foto Kredit: cogxio.tumblr.com
9. Menghalau Nyamuk
Serai wangi atau citronella khususnya amat berkesan untuk membantu menghalau nyamuk dan serangga di rumah.
Ia boleh digunakan sebagai agen semulajadi bagi yang alah dengan racun serangga di pasaran.
Foto Kredit: getridofmany.com
10. Petua Menyuburkan Tanaman
Kalau bena putih selalu menyerang tumbuhan, kita boleh cuba buat ‘racun serangga’ semulajadi dengan membuat air campuran serai wangi bercampur sedikit cuka kayu.
Kemudian, semburkan pada tanaman setiap/ hari. Insha Allah berkesan dan pokok pun makin sihat.

Banyaknya Khasiat Serai Wangi & Serai Makan Ni, Kan?
Wah, memang banyak betul kegunaan dan kelebihan serai wangi dan serai makan.
Tak hairanlah ia cukup sinonim dengan petua orang dulu-dulu.
Jadi, lepas ini bolehlah kita manfaatkan serai ini sebaiknya. Tak payah dah beli suplemen mahal-mahal kan?


Rempah Viral Dari Timur Tengah, Ini 5 Khasiat Sumac & Cara Nak Makan

Dalam kebelakangan ini, rempah Sumac kembali menjadi sebutan ramai (terutamanya apabila kes COVID mula meningkat tinggi). Ini kerana khasiat sumac ini dianggap sebagai ikhtiar dan penawar kepada wabak Covid-19.
Difahamkan herba ini menjadi viral dan ‘laku keras’ terutamanya di media sosial dan platform online.

Malah, ada sebahagian pihak yang kata ianya makanan sunnah dan dikaitkan pula dengan dakwaan ‘seorang wanita Soleh bermimpi bertemu Rasullah s.a.w, dan Rasulullah s.a.w suruh ambil Sumac untuk merawat COVID’.
Untuk makluman anda, sehingga ke hari ini, tiada kajian terperinci yang boleh membuktikan keberkesanannya dalam merawat COVID. Malah, JAKIM juga telah menafikan hal ini dalam sebuah status di Facebook.

Jadi, kenapa orang berebut-rebut nak beli sumac, dan bagaimana cara makan sumac ni sebenarnya? Sedap ke?
Jom kita ketahui lebih lanjut tentangnya.
Apakah Sumac?
Sebenarnya, rempah Sumac sebenarnya telah lama digunakan oleh masyarakat Timur Tengah dalam masakan harian.
Ia bukan sekadar mampu membangkitkan rasa masakan, namun rempah berwarna merah menyala ini mengandungi pelbagai khasiat.
Secara ringkasnya, Sumac sebenarnya berasal dari buah beri Sumac yang dikeringkan dan dikisar sehingga menjadi serbuk.

Pokok / bunga Sumac

Sumac yang telah dikisar
Bagaimana Rasa Sumac & Cara Makan Sumac?
Bau dan rasanya seakan buah lemon tetapi tidak berapa masam.
Cadangan cara makan Sumac antaranya adalah seperti berikut:

Cubit sedikit dan suap terus masuk mulut
Rendam dalam air suam. Dijadikan sebagai teh/jus
Boleh ditabur atas salad atau pencuci mulut
Boleh juga menjadi bahan untuk perapan ayam / daging

5 Khasiat / Penggunaan Sumac Secara Tradisional
Menurut sumber, Sumac telah digunakan sejak 2000 tahun lalu bagi melancarkan sistem penghadaman serta melawaskan pembuangan air kecil.
Orang native Amerika pula biasa menggunakan Sumac secara tradisional seperti batuk, sakit tekak serta merawat luka.
Jom kenali rempah Sumac serta kebaikannya untuk badan.
1. Padat Dengan Antioksida
Khasiat antioksida yang terkandung dalam sesetengah sayur-sayuran, buah-buahan dan rempah adalah penting bagi kesihatan badan terutamanya dalam mengelakkan risiko penyakit seperti osteoarthiritis, penyakit jantung serta kanser.
Malah, ia dikatakan mengandungi kandungan antioksida yang lebih tinggi berbanding buah seperti beri acai dan rempah seperti oregano.
2. Tinggi Vitamin C
Amalan orang native Amerika dalam merawat batuk terbukti berkesan dengan menggunakan Sumac.
Ia didapati mempunyai kandungan vitamin C yang cukup tinggi bagi menguatkan sistem imun tubuh.
Khasiat yang ditemui dalam Sumac seperti thymol, geraniol dan carvacrol didapati mampu merawat penyakit seperti batuk, sakit tekak dan sesak dada.

Baca juga: 10 Khasiat Serai Untuk Kesihatan. Ada Bezanya Serai Makan & Serai Wangi Tau!
3. Mengawal Paras Gula / Kolesterol
Beberapa kajian awal mendapati sumac juga sesuai untuk diamalkan bagi pesakit diabetes. Sebuah kajian mendapati pengambilan Sumac secara konsisten mampu menstabilkan paras gula dalam darah.
Kajian awal yang diterbitkan oleh Journal Of Research in Medical Science bersetuju dengan potensi tinggi rempah Sumac dalam merawat penyakit kencing manis.
Selain itu, sumac menunjukkan potensi yang baik dalam mengurangkan kadar kolesterol dalam darah.
4. Membantu Melegakan Sakit Otot
Jika anda menggemari aktiviti lasak atau bersukan, pastikan anda mempunyai bekalan rempah Sumac di rumah.
Satu kajian mendapati pengambilan Sumac mampu mengurangkan sakit otot semasa bersenam.
Pelbagai nutrisi termasuk antioksida dalam Sumac berperanan dalam memberikan kelegaan daripada sakit otot secara efisien.
5. Kegunaan Tradisional
Sumac turut digunakan secara tradisional untuk melegakan masalah penghadaman.
Khasiat yang padat dalam Sumac seperti antioksida dan didapati mampu mengatasi rasa tidak selesa perut seperti kembung dan sembelit.
Sumac juga dipercayai mempunyai banyak kelebihan untuk diamalkan oleh kaum wanita. Ia digunakan secara tradisional untuk merawat discaj vagina yang berlebihan.
Ia dikatakan berkesan dalam mengurangkan simptom haid yang teruk seperti senggugut.

Baca juga: Kebaikan Serbuk Kunyit Untuk Tanaman. Boleh Elak Semut & Penyakit!
Kesimpulan Khasiat Sumac
Walaupun tiada pengesahan saintifik yang boleh membuktikan kesan Sumac dalam merawat wabak Covid-19, namun Sumac ini mengandungi beberapa khasiat dan tak salah untuk dicuba.
Tetapi harus diingat, selain menambah sumber vitamin C dan antioksida dengan pemakanan tambahan, kita juga perlu mengamalkan gaya hidup sihat untuk mengekalkan kesihatan yang optimum.
Rujukan:

Sumac Spice: Tart, Fruity And An Antioxidant Powerhouse -huffingtonpost.ca
https://www.healthline.com/nutrition/sumac-benefits-uses-and-forms#what-it-is
https://draxe.com/nutrition/sumac-spice/


7 Khasiat Luarbiasa Tauge Yang Sering ‘Dipinggirkan’ Di Tepi Pinggan

Apa perasaan korang bila tengok gambar dekat bawah ni?
Foto Kredit: Twitter

Mesti ada antara kita yang rasa stres dan terus malas nak makan. Gigihlah ‘korek’ satu-satu tauge tu kan?
Teksturnya yang crunchy tu sebenarnya memberi kepelbagaian dalam makanan kita. Tapi, memang ramai yang suka keluarkan tauge daripada makanan yang dihidang sebab tak suka dengan rasa sayur tauge.

Apapun, kita patut tahu bahawa sayur tauge yang sering ‘dipinggirkan’ di tepi pinggan ni memiliki pelbagai kebaikan dan khasiat yang sangat bagus untuk kesihatan kita.

Menurut Dr Axe dan Panel Kesihatan Hello Doktor, berikut adalah khasiat tauge yang lebih ramai perlu tahu.
7 Khasiat Tauge Yang Luarbiasa Untuk Kesihatan
1. 2 Kali Ganda Lebih Banyak Protein Berbanding Daging Lembu & Ayam
Tauge yang berasal dari biji kekacang ini sebenarnya mempunyai dua kali ganda lebih banyak protein berbanding daging lembu atau ayam.
Apa perlunya protein ni? Antara kebaikannya adalah ia mampu meningkatkan kesuburan terutamanya lelaki yang sangat memerlukan protein untuk menghasilkan hormon untuk tujuan kesuburan.

2. 100 Kali Ganda Lebih Banyak Enzim Berbanding Sayuran Lain
Berbanding sayur-sayuran lain, taugeh mengandungi 100 kali ganda enzim. Enzim ni penting untuk fungsi tubuh badan terutamanya untuk proses pencernaan.
Jadi, siapa yang ada masalah penghadaman dan perut kembung tu eloklah makan tauge dan janganlah buang dari pinggan tu!

3. Membantu Mengawal Berat Badan
Selain itu, seperti kebanyakan sayuran lain, taugeh juga baik untuk fungsi penghadaman kerana ia mengandungi kandungan serat yang tinggi.
Serat ini akan membantu meleraikan lemak dan toksin dalam tubuh badan lalu mengeluarkannya. So secara tak langsung, ia dapat membantu anda mengawal berat badan.
Foto Kredit: medicalnewstoday.com
4. Kaya Antioksidan
Jangan ingat buah-buahan mahal macam strawberry je yang kaya antioksidan tau! Tauge ni sebenarnya cukup kaya antioksidan dan asid amino yang mampu memberikan pelbagai kebaikan seperti melawan kanser dan memperbaiki fungsi otak.
Dalam masa yang sama, makan taugeh juga sebenarnya adalah amalan awet muda yang sangat bagus untuk kita amalkan.
Foto Kredit: BBC Food
5. Sumber Omega-3
Jangan ingat asid lemak omega-3 hanya ada dalam makanan laut atau telur sahaja ya.
Ternyata, tauge juga merupakan sumber asid lemak omega-3 yang baik dan murah pulak tu.

6. Membantu Mengurangkan Stres
Menurut kajian, komponen flavonoid yang terdapat dalam tauge dikatakan berpotensi dalam membantu mengurangkan simptom stres serta kemurungan yang makin banyak dialami oleh masyarakat kita kini.
Flavonoid ini merangsang hormon melatonin yang mengawal mood dan meregulasikan kitaran tidur manusia agar lebih teratur.
Foto Kredit: portal.gerchikco.com
7. Menyokong Sistem Pertahanan Badan
Paling penting, taugeh sebenarnya sangat kaya dengan vitamin seperti vitamin A, B, C, K dan E serta mineral seperti zat besi.
Vitamin dan zat mineral inivitamin ini sangat penting untuk tumbesaran dan perkembangan tubuh badan kita terutamanya dalam menyokong sistem pertahanan badan.
Foto Kredit: Health Magazine
Jom Ubah Persepsi
Dah tahu khasiatnya, apa kata kita cuba makan tauge tu dalam mee rebus, mee goreng, mee kari, bihun sup, kuey teow goreng dan macam-macam lauk lagi.
Lagipun taklah membazir bila kita buang tauge tu macam tu je.
Rugilah sebab banyak betul khasiat tauge ni walaupun ianya murah dan mudah didapati.
Mana tahu lepas ni kita suka jatuh cinta pulak dengan sayur tauge kan?

*Sumber rujukan: Hello Doktor, Dr Axe


Bertindak Sebagai Anti-Kanser, Ini Kelebihan Makan Taugeh Yang Orang Selalu Pinggirkan

“Taknak lah aku makan taugeh ni, tak sedap!”
Mesti ramai dalam kalangan kita yang tidak menggemarkan sayur taugeh bukan? Setiap kali memesan makanan yang dicampur bersama taugeh pasti anda akan pastikan taugeh tidak ada dalam menu tersebut atau diletakkan sahaja di tepi. Tetapi, banyak rupanya khasiat sayur taugeh ini yang anda terlepas pandang terutama sekali dalam hal berkaitan kesuburan.

Ini adalah penerangan dari segi kajian mengenai taugeh yang anda perlu tahu. Barulah nak makan taugeh hari-hari!
TAUGEH: Sumber Berkhasiat Yang Dipinggirkan

Taugeh sering dipandang sepi dan jarang tidak disajikan di majlis keramaian atau kenduri kendara. Biasanya taugeh dibuat menggunakan pelbagai jenis kacang seperti kacang hijau, kacang soya, kacang merah, kacang lentil, kacang pea dan kacang putih. Kandungan khasiat antioksidan (seperti flavonoid dan vitamin C) dalam taugeh meningkat sehingga 7 dan 24 kali berbanding kacang hijau.

Kajian saintifik pula menunjukkan taugeh kacang hijau bertindak sebagai antikanser. Contohnya, kajian tabung uji menggunakan sel manusia menunjukkan ekstrak taugeh kacang hijau boleh merencatkan pertumbuhan sel kanser. Setakat ini saya belum jumpa lagi kajian saintifik yang mengatakan taugeh boleh mengalakkan pertumbuhan sel kanser.
Kajian yang diterbitkan dalam ‘International Journal of Preventive and Public Health Sciences’ pada 2016 pula mendapati taugeh kacang hijau meningkatkan kesuburan dan kesihatan lelaki.
Antara bahan khasiat dalam taugeh adalah GABA

Bahan ini tinggi dalam taugeh dan tempeh kacang hijau berbanding kacang hijau sendiri. Selain bertindak sebagai antikanser, GABA juga boleh merendahkan aktiviti ‘neurotransmitter’ seterusnya boleh menurunkan aktiviti sistem saraf kita.
Ini secara tidak langsung dapat membantu seseorang itu mengatasi tekanan, perasaan cemas dan ketakutan. Justeru, kepada anak-anak kita yang ingin menghadapi peperiksaan, berilah mereka makan taugeh @ tempeh agar mereka lebih tenang. GABA juga boleh menurunkan tekanan darah tinggi dan boleh memberikan kesan diuretic (tingkatkan volume urine).

1. Taugeh mempunyai dua kali ganda lebih banyak protein berbanding kandungan protein dalam daging ayam dan lembu.
2. Taugeh mengandungi zat di dalamnya yang mampu melumpuhkan punca awal kanser, penyakit usus besar, sakit pankreas dan leukimia.
3. Estrogen dalam taugeh dapat membantu mencegah osteoporosis (penyakit kerapuhan tulang).
4. Wanita yang kerap makan taugeh juga mampu mengurangkan risiko kanser payudara, gangguan mentruasi, simptom pra-menopaus dan gangguan akibat menopaus.
5. Mereka yang berisiko penyakit strok dan serangan jantung, gara-gara kadar lemak darah yang tinggi digalakkan lebih banyak mengambil taugeh dalam menu harian mereka kerana ia membantu menyisihkan lemak-lemak yang tidak baik dalam badan.
6. Makan taugeh ialah satu amalan awet muda kerana kaya dengan antioksidan.
7. Taugeh mengandungi 100 kali ganda enzim. Ia sangat penting untuk fungsi tubuh badan terutamanya untuk proses pencernaan. Enzim mampu membantu individu yang mempunyai masalah penghadaman dan perut kembung.
Sumber: Dr. Suri Roowi


Siapa Cakap Makan Telur Puyuh Kolestrol Tinggi? Rupanya Ada 10 Khasiat Yang Kita Tak Tahu!

Mungkin ramai dalam kalangan kita beranggapan bahawa makan telur puyuh menjadi punca kepada tahap kolestrol mencanak tinggi. Jadi, kita yang menghidap beberapa penyakit tertentu ini mula berasa risau dan menjauhi pengambilan telur puyuh walaupun sudah meleleh air liur teringin nak makan. Tahukah anda bahawa terdapat banyak khasiat telur puyuh yang anda boleh dapat kalau dimakan setiap hari?
Mungkin sedikit mahal harganya di pasaran berbanding telur ayam kerana saiz yang kecil dan kuantiti yang sedikit, namun anda sebenarnya tidak perlu risau untuk makan telur puyuh kerana bukan sahaja menjaga kesihatan, malah katanya boleh meningkatkan tahap metabolisme untuk kekal slim!

Baca juga: Peminat Ikan Keli Kena Tahu Cara Nak Hilangkan Hanyir & Lendir Sebelum Masak, Barulah Sedap!
10 KHASIAT TELUR PUYUH YANG ANDA BOLEH DAPAT KALAU MAKAN SETIAP HARI

1. Menjaga kesihatan mata
Di dalam telur puyuh, mempunyai kandungan Vitamin A yang sangat tinggi sebagai fungsi antioksidan. Fungsi antikoksidan adalah untuk melindungi mata dari kerosakan dan menjadikan penglihatan semakin cerah dan tidak mudah rabun. Tidaklah usia muda lagi sudah mempunyai mata yang rabun kan?

2. Menjaga fungsi otak
Bukan sahaja untuk mata malah telur puyuh juga sangat bagus untuk sistem neurologi iaitu menjaga fungsi saraf otak. Ia juga berupaya untuk membantu menjaga fungsi kognitif otak orang dewasa selari dengan keupayaan minda.
3. Sumber protein
Untuk menghasilkan dan membangunkan sel tubuh dan otot, anda sangat memerlukan kandungan protein yang tinggi. Bukan sahaja terkandung dalam dada ayam, telur puyuh juga membekalkan kandungan protein yang tinggi. Kandungan protein telur puyuh juga tidak banyak beza dengan sebiji telur ayam dan ini boleh menjadi alternatif sumber protein yang baik.
4. Bagus untuk kesihatan hati
Telur puyuh juga dikatakan dapat memberi manfaat kesihatan kepada organ dalaman badan iaitu hati. Manfaat telur puyuh juga dikatakan dapat menstabilkan kadar transaminase ALP, ALT, dan TP, serta mengurangkan risiko penyakit hati.
5. Meningkatkan tenaga
Perasan tak setiap kali makan telur puyuh mesti akan badan akan rasa bertenaga? Ya, telur puyuh juga dianggap bermanfaat untuk membekalkan tenaga kepada badan. Hal ini kerana, kandungan mikronutrien dalam telur puyuh dapat membekalkan tenaga kerana turut mempunyai kandungan protein dan karbohidrat yang tinggi.

6. Meningkatkan tahap metabolisme
Bila tahap metabolisme badan semakin meningkat, anda pun sukar untuk menambah berat badan. Tambah pula dah nak Raya, mestilah kena pastikan badan sentiasa slim bukan? Dengan makan telur puyuh, anda boleh meningkatkan tahap metabolisme badan kerana mempunyai kandungan Vitamin B yang tinggi.
7. Meningkatkan sistem imun tubuh
Selain tinggi dengan kandungan Vitamin A, telur puyuh juga kaya dengan Vitamin C. Seperti yang ramai tahu, Vitamin C sangat bagus untuk sistem imunisasi badan, tambah pula dengan musim virus sekarang. Oleh itu, dengan adanya antioksidan serta gabungan Vitamin A dan C ini dapat membantu untuk melawan jangkitan virus terhadap badan.
8. Bagus untuk alergi
Protein ovomucoid yang ada dalam telur puyuh dapat berfungsi untuk meredakan kegatalan akibat alergi. Jika anda mengalami gejala ringan semasa alergi seperti bersin atau radang, mengambil beberapa biji telur puyuh dapat membantu meredakan kegatalan.
9. Kurangkan risiko terkena anemia
Penyakit Anemia berlaku apabila tubuh kekurangan sel darah merah sehingga menimbulkan gejala-gejala seperti mudah lelah, sesak nafas, pening kepala sehingga wajah pucat. Kandungan zat besi yang cukup tinggi dalam telur puyuh berkhasiat sebenarnya mampu untuk mencegah anemia.
Ibu hamil merupakan antara kelompok yang sering terkena penyakit anemia kerana kekurangan zat besi. Bukan itu sahaja kandungan zat besi dalam telur puyuh juga lebih mudah diserap tubuh dan disarankan untuk makan setiap hari.
10. Menurunkan tekanan darah
Orang cakap makan telur puyuh sangat tidak sesuai untuk orang yang mempunyai tahap darah yang tinggi bukan, tetapi sebenanrnya salah. Kandungan potassium yang ada dalam telur puyuh berkhasiat dapat menurunkan risiko darah tinggi dan penyakit jantung.

*Boleh juga jadikan telur puyuh ini sebagai menu masakan yang menarik, namun jangan pula makan sampai 20 biji sehari kerana saiznya yang kecil pula ya…
Sumber: SehatQ, SpringCreek


Ramai Tak Tahu 5 ‘Wow Factor’ Tembikai Susu, Khasiatnya Anda Pasti Terkejut!

Tembikai susu atau honeydew melon merupakan sejenis buah-buahan yang berasal dari Afrika Tengah di mana, isinya berwarna putih kekuningan dan rasa manis. Maka, kali ini penulis ingin berkongsi khasiat tembikai susu yang banyak memberikan kelebihan kepada kesihatan tubuh badan.
Jom ikuti maklumat khasiat buah tembikai susu di bawah.

Baca juga: Rupanya Ada Banyak Kesan Kurang Ambil Gula Selama 14 Hari, Anda Mesti Tak Sangka!
KHASIAT TEMBIKAI SUSU
Gambar: jcomp

Melalui laman Root of Science, di dalam 100 g buah tembikai susu terdapat sebanyak 36 kcal tenaga yang menunjukkan bahawa buah ini mengandungi kandungan kalori rendah.

Selain itu, ia turut mengandungi sebanyak 9 g karbohidrat, 0.8 g serat. Kandungan protein dan lemaknya pula rendah iaitu sebanyak 0.5 g dan 0.1 g.
Antara komponen penting lain yang terdapat di dalam buah tembikai susu adalah folat, magnesium dan kalium. Malah, khasiat tembikai susu turut tinggi dengan kandungan antioksida, beta karotin dan asid kafeik.
5 KHASIAT BUAH TEMBIKAI SUSU
Berikut merupakan 5 khasiat tembikai susu seperti di bawah:
1. Rasa kenyang lebih lama
Buah tembikai susu boleh memberikan rasa kenyang dengan lebih lama kerana ia mengandungi kandungan serat yang tinggi. Sumber serat ini merupakan kunci untuk rasa kenyang lebih lama.
Jadi, sesuai lah untuk orang yang sedang diet dengan memakan buah tembikai susu. Ambil sepotong buah tembikai susu sebelum mengambil makanan utama untuk mengurangkan portion makanan yang akan diambil.
2. Bagus untuk kesihatan mata
Khasiat buah tembikai yang seterusnya adalah bagus untuk kesihatan mata kerana mengandungi sejenis antioksida yang digelar zeaxantin dan lutein. Kedua-dua antioksida ini dapat menjaga kesihatan dan saraf mata daripada rosak.
Baca juga: Tips Elak Urid Acid Naik Sewaktu Makan Daging, Minum Cuka Ini Dulu!
3. Mengandungi komponen untuk kesihatan tulang
Gambar: nensuria
Tulang rapuh atau osteoporosis merupakan salah satu masalah kesihatan berkaitan tulang yang wujud. Penyakit ini dikaitkan dengan kekurangan mineral seperti kalsium, vitamin K dan vitamin D.
Kalau nak tahu, tembikai susu juga mempunyai khasiat seperti vitamin K yang dapat membantu untuk meningkatkan penghasilan sejenis protein untuk pembentukkan tulang yang sihat.
4. Mengembalikan elektrolit
Selain itu, khasiat buah tembikai susu yang selanjutnya adalah boleh mengembalikan keseimbangan elektrolit di dalam badan. Di mana, buah ini mempunyai kandungan air dan elekrolit yang tinggi seperti kalium.
Setelah seharian penat bekerja, badan memerlukan air dan elektrolit tambahan untuk mengembalikan keseimbangan bendalir di dalam badan. Kekurangan bendalir dan elektrolit di dalam badan akan menyebabkan pelbagai masalah seperti kekejangan otot dan sebagainya.
5. Menjaga kesihatan kulit
Siapa yang tidak suka akan kulit yang sihat, cantik dan bebas daripada cela, betul tak? Kalau nak tahu buah tembikai susu berkhasiat untuk menjaga kesihatan kulit.
Di mana, ia mengandungi antioksida yang dapat mencegah kerosakkan sel kulit, selain mengandungi vitamin C yang dapat membantu untuk meningkatkan penghasilan kolagen pada kulit.
Kesimpulan
Terdapat banyak khasiat tembikai susu yang mungkin tidak ramai mengetahuinya. Jadi, lepas ini boleh lah amalkan dengan memakan buah tembikai susu sebagai makanan kegemaran anda.
Paling penting, tanamkan sikap bersederhana dengan sebarang jenis makanan yang diambil. Semoga ia bermanfaat kepada para pembaca.
Baca juga: Ini 7 Manfaat Makan Telur Ayam Kampung, No. 6 Tu Orang Lelaki Paling Suka!
Sumber: Root of Science
FT Image: jcomp


5 Sebab Ubi Keledek Kena Ada Dalam Senarai Makanan Bayi. Banyak Khasiatnya!

“Amboi sukanya Hasya makan keledek. Habis comot dibuatnya. Sedap sangatlah tu ye!”
Keledek memang biasa dijadikan puri untuk bayi. Rasanya yang sedikit manis dan berlemak menjadikan bayi mudah menerima keledek sebagai makanan pertama.

Ibu-ibu tahu tak, keledek bukan saja sedap, tapi ia juga memiliki pelbagai khasiat tau.
Jom kita ketahui beberapa khasiat keledek untuk bayi.

5 Khasiat Ubi Keledek Untuk Bayi
1. Sumber Vitamin A & Beta Karoten
Keledek memiliki kandungan beta karoten semulajadi yang tinggi. Beta karoten ini membantu tubuh memproduksikan Vitamin A.

Vitamin A dapat membantu meningkatkan fungsi badan dengan efisyen, terutamanya dalam meningkatkan kesihatan mata.

2. Membantu Mengelakkan Sembelit
Selain mengandungi Vitamin A dan beta karoten, keledek juga tinggi kandungan fiber atau serat.
Ini dapat membantu melancarkan pencernaan bayi, terutamanya dalam beberapa hari pertama mereka diperkenalkan kepada makanan pelengkap setelah mencecah usia 6 bulan.

3. Menguatkan Pertahanan Badan
Bukan dalam buah oren saja, keledek juga mengandungi kandungan Vitamin C yang amat berguna kepada tubuh si kecil.
Vitamin C ini mempunyai ciri antioksidan dan dapat membantu menguatkan pertahanan badan di samping melindungi tubuh si kecil daripada jangkitan dan penyakit.

4. Kaya Dengan Mineral
Keledek juga memiliki kandungan mineral seperti Vitamin D, B1, B6 dan B9 serta zat besi yang memastikan metabolisme yang sihat buat tubuh.
Kesemua mineral ini dapat meningkatkan pembinaan tulang dan gigi bayi serta meningkatkan kesihatan jantung bayi.

5. Tinggi Karbohidrat
Bayi yang kurang berat badan amat sesuai makan keledek kerana ia membantu meningkatkan berat badan secara sihat.
Ini kerana keledek mengandungi karbohidrat yang tinggi tetapi rendah lemak dan kolesterol.

Cepat Disediakan & Mudah Diterima Oleh Bayi
Tak dinafikan lagi, ubi keledek adalah antara makanan paling popular di kalangan bayi. Ia bukan saja mudah dimasak, tetapi juga cepat disediakan.
Yang bagusnya, ubi keledek juga sesuai bagi bayi yang mengalami alahan gluten kerana ia bebas gluten. Memandangkan anak kecil ada yang tak boleh makan gluten atau gandum, maka ubi keledek adalah alternatif yang baik.
Pelbagai resepi yang boleh ibu cuba sama ada menjadikan ubi keledek sebagai puree ataupun makanan jejari (finger food). Rasanya yang mild menjadikan bayi mudah menerima ubi keledek dalam pelbagai resepi.
Jadi dah tahu khasiatnya, jangan lupa sediakan ubi keledek sebagai stok makanan bayi ya!


Bukan Semua Kicap Bagus Untuk Si Kecil, Ini Senarai Kicap Sesuai Untuk Anak

Nak bagi si kecil makan memang susah. Kadang-kadang hanya memilih kicap sahaja untuk dijadikan kuah namun ibu ayah kena tahu bahawa tidak semua kicap sesuai diberikan dan pilihlah kicap untuk anak yang bersesuaian.
Seperti perkongsian Dr Mazliana Mazlan di bawah, terdapat beberapa jenis kicap yang memang bagus dan mengandungi nutrisi hebat untuk si kecil. Jom tengok!

Baca juga: Tak Mudah Tapi Berjaya, Ibu Ini Kongsi Pengalaman Potty Train Anak Autism
KICAP UNTUK ANAK YANG BERSESUAIAN, JANGAN SALAH PILIH

Kena cuba tukar kicap di rumah, kalau anak suka sangat makan nasi sekali dengan kicap. Sungguh, kicap bukan makanan anak-anak kecil.

Tak elok untuk kesihatan tubuh badan dan otak anak. Boleh nak ambil kicap ttapi pastikan bukan setiap hari. Kalau anak tak boleh berpisah dengan kicap, cuba anda tukar kicap pilihan lebih baik untuk anak.
Kicap biasa di pasaran mengandungi:
– Gula putih yang tinggi
– MSG berlebihan, beri kesan neurotoksin (toksik pada otak)
– Pewarna tiruan
– Perasa tiruan
– Pengawet dan aditif
Semua ni tak elok untuk anak, apatah lagi anak bawah 2 tahun.
Dicadangkan agar ibu ayah di luar sana menggantikan kicap yang saya kongsi seperti di bawah. Rasa memang tak sama dengan pasaran tapi masih boleh diterima.
Untuk semua jenis kicap disarankan agar beri kepada anak apabila usia 2 tahun ke atas. Sebelum 2 tahun, banyak lagi makanan sihat yang bersesuaian untuk mereka.
Untuk anak lebih 2 tahun, boleh cuba beli kicap seperti di bawah ya:

Kids soy sauce Rush – https://shope.ee/3fY2qxwQNe
Light soy sauce Kids Love Earth – https://shope.ee/3fR4yotCQS
Light soy sauce Love Earth – https://shope.ee/3KoEaI1Jhp
Organic coconut amino – https://shope.ee/AUL1n3MDNR

Semoga bermanfaat!
Baca juga: Memang Comel Kalau Baby Gelak Digeletek, Tapi AWAS Ada 5 Risiko Ini
Sumber: Facebook Dr Mazliana Mazlan


Kiddocare Raih 5x Peningkatan Bila Guna REV Ad Manager, Nak Cari Pengasuh Pun Mudah!

Membesarkan anak-anak bukanlah suatu perkara yang mudah. Sebagai ibu bapa yang bekerja, pasti kita mempunyai tanggungjawab dan tugasan yang perlu dilakukan dan pada waktu yang sama perlu pandai membahagikan masa dengan kehidupan di rumah terutamanya apabila mempunyai anak kecil yang memerlukan perhatian penuh anda sepanjang masa agar mereka dapat membesar dengan baik.
Anda pasti memerlukan bantuan untuk menjaga anak-anak. Di sinilah anda boleh menggunakan perkhidmatan Kiddocare, sebuah platform dalam talian menghubungkan ibu bapa dengan pengasuh terlatih.

Baca juga: REV Ad Manager (RAM) Bantu PKS Tingkatkan Jualan & Buka Lebih Banyak Peluang Niaga
KIDDOCARE RAIH 5X PENINGKATAN BILA GUNA REV AD MANAGER

Kiddocare bersedia untuk membantu anda mencari pengasuh-pengasuh terlatih Malaysia dan mereka memilih untuk REV Ad Manager (RAM) untuk memperkasakan lagi jenama.

Objektif Kiddocare untuk mendapatkan pelanggan baru bagi perkhidmatan mengasuh anak berjaya dicapai setelah mereka menjalankan kempen bersama RAM.
Platform layan diri ini merupakan usahasama di antara REV Media Group, penerbit digital terkemuka Malaysia juga merupakan cabang digital Media Prima Berhad dan Dattel Asia Group yang memberikan anda akses kepada 39 aset media dan 15.8 juta pengguna unik untuk jenama anda.

Dengan hanya menjalankan sebuah kempen menggunakan jenis iklan Prestasi (Mobile Sticky Bottom), CTR (click-through rate) mereka telah meningkat kepada 5% (melebihi tanda aras).
“‘Sangat mengujakan apabila kami dapat mengenal pasti profil audiens keluarga yang betul dan cadangan saluran yang tepat untuk iklan kami, dan hasilnya kami berjaya meraih 5x peningkatan dalam jualan”, kata Pengasas & Ketua Pegawai Eksekutif Kiddocare, Nadira Yusoff.
Tambahnya lagi, akses kepada RAM telah membolehkan kami untuk berkembang lebih dari iklan media sosial bagi memastikan capaian jenama kami pada kadar yang berpatutan.

Nikmati kelebihan ini untuk jenama anda apabila bekerja dengan RAM:
1. Anda tidak membeli saluran, anda beli rangkaian penonton.
2. Tidak perlu pilih saluran, RAM cadang & beri khidmat
3. Penyasaran audiens yang strategik dengan Model Pengguna AI.
Memperkenalkan jenama anda kini tidak lagi perlu menjadi suatu hal yang merumitkan dan tidak akan menghabiskan bajet anda. Paling penting, anda dapat hasil yang anda inginkan. Dengan 5 langkah mudah ini, anda tidak perlu bimbang lagi.

1. Cipta kempen
2. Cipta audiens
3. Cipta reka bentuk
4. Bayar dan terbitkan iklan
5. Laporan prestasi
RAM bertujuan untuk memperkasakan PKS tempatan dan membolehkan mereka mencapai lebih ramai audiens sasaran.
Hubungi kami untuk khidmat REV Ad Manager supaya anda juga boleh menjalankan kempen yang berkesan lebih daripada media sosial. Tarik perhatian pelanggan anda di laman web premium tempatan Malaysia dan sokong ekosistem tempatan.


Digelar Kanak-Kanak Terkaya Di Dunia, Pendapatan YouTube ‘Kids Diana Show’ Cecah $234 Juta!

Seiring dengan perkembangan teknologi, ramai dalam kalangan kita yang sudah menceburkan diri dalam dunia YouTube. Ini juga termasuk dengan rancangan kanak-kanak seperti Kids Diana Show yang menjadi kegilaan anak-anak zaman sekarang. Memaparkan kehidupan kanak-kanak Rusia yang seringkali ‘review’ permainan yang menarik, dia juga telah menjadi salah seorang kanak-kanak terkaya di dunia!
KIDS DIANA SHOW JADI KEGILAAN KANAK-KANAK

Kids Diana Show adalah saluran YouTube bahasa Rusia yang menampilkan seorang kanak-kanak, Diana, bermain dengan keluarga dan rakannya. Sehingga Ogos 2020, saluran ini mempunyai sebanyak 60.3 juta subscribers dan mendapat sebanyak 34.6 bilion tontonan. Ini menjadikannya saluran YouTube yang paling banyak dilanggan dari Ukraine, saluran YouTube ke-12 terbesar dan saluran YouTube terbesar ke-4 yang dibuat untuk kanak-kanak.

Pada awalnya, video Diana memfokuskan pada lagu kanak-kanak, belajar bahasa Inggeris, mengulas mainan, dan vlog.
Saudara Diana, Roma, juga memiliki saluran YouTube, berjudul Kids Roma Show.

PENDAPATAN CECAH 234 JUTA DOLLAR!
Pada tahun 2019, Business Insider menganggarkan bahawa pendapatan tahunan saluran tersebut adalah dari $ 2.8 juta hingga $ 44.7 juta! Terbaharu, Kids Diana Show adalah saluran YouTube Amerika yang mempunyai nilai bersih $ 234 juta dolar pada September 2020. Memang hebat!

*Ada mak ayah yang nak dedahkan anak-anak dengan saluran YouTube tak?
Sumber: Youtube Kids Diana Show, Kids Diana Show


Kidzania Congrezz 2016 Anjur Program Amal ‘Caring Project’ Dengan Komuniti Orang Asli

Bersempena sambutan Hari Malaysia baru-baru ini, KidZania CongreZZ 2016 telah menjayakan program amal di Kampung Orang Asli Bukit Kepong hari ini. Inisiatif yang bertujuan untuk memupuk nilai hormat-menghormati dan kesefahaman di antara etnik-etnik berlainan ini melibatkan sesi perkongsian budaya dan pengetahuan di kalangan kanak-kanak yang mengambil bahagian. Program ini adalah sebahagian daripada KidZania CongreZZ ‘Caring Project’, sebuah usaha Tanggungjawab Sosial Korporat oleh ahli CongreZZ Kidzania Kuala Lumpur, sebuah pusat pembelajaran bertema tertutup di Malaysia yang pernah memenangi anugerah.
Dua puluh orang ahli KidZania CongreZZ yang berusia antara 7 hingga 12 tahun telah mengambil masa selama 2 bulan untuk merancang program amal ini. Mereka telah bekerjasama dengan Yayasan Kebajikan Budimas untuk merangka program, menguruskan logistik dan mengadakan kutipan barangan berupa pakaian, buku dan permainan untuk penduduk kampung.

“Saya tidak pernah berpeluang berkongsi pengalaman dengan kanak-kanak daripada komuniti Orang Asli sebelum ini. Saya berasal dari bandar, jadi ini sememangnya sesuatu yang baharu bagi saya!” kata Ng Zhang En, 12 tahun, ahli CongreZZ Kid dan pelajar ‘homeschool’. “Banyak yang saya pelajari daripada mereka dan saya rasa mereka juga mempelajari banyak perkara menarik tentang kami juga. Saya percaya, setiap kanak-kanak suka belajar dan berseronok. Kami semua sama sahaja, tapi kemahiran kami berbeza kerana dibesarkan dengan cara berlainan dan dikelilingi persekitaran yang jauh berbeza.”

“Kami berbangga dengan ahli CongreZZ tahun ini kerana telah meluangkan masa dan berusaha bersungguh-sungguh untuk merancang program amal ini. Ini sememangnya selari dengan tema kami iaitu ‘Learn Life Today’ untuk memperkasakan kanak-kanak dengan kemahiran dan pengalaman hidup sebenar,” kata Shahrul Nizar Ahmad, Datuk Bandar KidZania Kuala Lumpur.

“Kami ingin bekerjasama dengan ibu bapa untuk membentuk pembangunan holistik kanak-kanak, ini termasuklah memupuk kesedaran sosial dan nilai murni. Program Caring Project merupakan platform untuk ahli CongreZZ Kid menanam nilai persefahaman kepada kanak-kanak daripada latar belakang berbeza. Secara langsung, mereka akan menyedari yang setiap orang mempunyai keistimewaan tersendiri dan mampu menyumbang sesuatu kepada masyarakat. Di samping itu, program ini turut memberi mereka pendedahan untuk merancang dan menjayakan keseluruhan program amal ini dari permulaannya.”

“Program amal seumpama ini dapat meningkatkan perpaduan negara dan memupuk kesedaran di kalangan kanak-kanak sejak muda tentang pentingnya persefahaman dan perkongsian kepelbagaian budaya kerana ia merupakan asas yang membentuk negara kita hari ini. Kami sangat menghargai usaha KidZania Kuala Lumpur dalam menerajui inisiatif murni ini dan kami mengalu-alukan lebih banyak inisiatif seumpama ini pada masa akan datang,” kata Omar bin Goming, Pemangku Batin dan Pengerusi Jawatankuasa Kemajuan dan Keselamatan Kampung Orang Asli.
“Kami berbesar hati dan bersyukur dapat bekerjasama dengan KidZania Kuala Lumpur; kami sentiasa percaya yang melalui kasih sayang dan harapan, komuniti Orang Asli akan menjalani masa depan yang lebih cerah,” kata Anne Rajasaikaran, Pengetua Yayasan Kebajikan Budimas. “KidZania CongreZZ Caring Project berkongsi matlamat dan inisiatif yang sama dengan yayasan kami, iaitu memberi manfaat kepada kanak-kanak kurang bernasib baik yang memerlukan perhatian dan bantuan.”

KidZania CongreZZ adalah kumpulan yang terdiri daripada 20 orang kanak-kanak yang dipilih setiap tahun untuk mengawal selia KidZania Kuala Lumpur dan menyampaikan pandangan dalam proses membuat keputusan. Mereka akan berkumpul setiap 3 bulan setahun untuk membincangkan topik-topik yang memberi manfaat kepada ahli KidZania seperti media, hiburan, pendidikan dan kesusasteraan, di samping merancang acara dan inisiatif seperti Caring Project yang diadakan setiap tahun untuk membantu masyarakat kurang bernasib baik. Sebelum ini, ahli-ahli CongreZZ Kids ini telah menjadi hos dan melawat kanak-kanak kurang bernasib baik di dua rumah kebajikan pada tahun 2014 dan mengadakan Konsert Mini Amal KidZania CongreZZ pada tahun 2015.
KidZania Kuala Lumpur mempunyai lebih 100 pengalaman lakon peranan dalam bandar yang mesra kanak-kanak dengan 60 ruangan aktiviti di mana mereka boleh mendapat pengalaman dan belajar tentang kerjaya-kerjaya berbeza, perkhidmatan awam, pengurusan kewangan dan banyak lagi kemahiran kehidupan dalam dunia sebenar. Selari dengan misi KidZania Kuala Lumpur untuk membantu kanak-kanak mempelajari tentang dunia sebenar melalui kempen ‘Learn Life Today’, pengalaman-pengalaman lakon peranan sentiasa diperbaharui untuk menepati keperluan dan jangkaan kanak-kanak dengan input istimewa daripada KidZania CongreZZ yang menghargai pembelajaran melalui pengalaman yang berasaskan kemahiran hidup yang kekal hingga dewasa.

Mengenai KidZania Kuala Lumpur
KidZania Kuala Lumpur merupakan pusat pendidikan keluarga yang menawarkan pembelajaran interaktif dan pengalaman melakonkan watak bagi kanak-kanak.

Mengenai Themed Attractions Resorts & Hotels Sdn Bhd
Themed Attractions Resorts & Hotels Sdn. Bhd. merupakan syarikat pegangan pelaburan yang ditubuhkan bertujuan untuk membangun, mengurus dan menyelia destinasi tarikan. Ditubuhkan oleh dana pelaburan strategik Kerajaan Malaysia, Khazanah Nasional Berhad.

Mengenai Yayasan Budimas
Yayasan Budimas merupakan organisasi bukan kerajaan dan bukan keuntungan, dengan misi untuk membimbing dan memberi dana bagi menyokong kebajikan anak-anak yatim dan kurang bernasib baik di Malaysia.


KidZania Kuala Lumpur Menjemput Bakal Saintis dan Pereka Untuk Menerokai Masa Depan!

Program Baharu KidZ & Tech memberi peluang kepada kanak-kanak untuk menyertai aktiviti-aktiviti berkaitan kejuruteraan, pengekodan komputer dan banyak lagi!
Dalam usaha untuk meningkatkan pemahaman tentang teknologi-teknologi baharu yang boleh menarik minat komuniti muda dalam persekitaran pembelajaran kreatif, KidZania Kuala Lumpur telah melancarkan Program KidZ & Tech, bermula dari 28 Mei hingga 12 Jun. Melalui program ini, kanak-kanak boleh menyertai siri bengkel interaktif, lakon peranan bertema dan aktiviti dalam talian untuk menerokai masa hadapan.
Pelancaran KidZ & Tech

Dirancang dengan kerjasama rakan-rakan kongsi iaitu Microsoft Malaysia, Sasbadi Holdings, Panasonic, Suruhanjaya Komunikasi dan Multimedia Malaysia, dan Universiti Multimedia, keseluruhan program ini terdiri daripada aktiviti-aktiviti yang direka untuk mencetuskan inspirasi bagi menarik minat kanak-kanak dalam bidang sains dan teknologi. Secara asasnya, aktiviti-aktiviti ini bertujuan untuk membantu kanak-kanak meningkatkan kemahiran menyelesaikan masalah dan pemikiran pengkomputeran yang juga akan membantu mereka apabila dewasa kelak.

“Kanak-kanak hari ini menggunakan teknologi dengan pelbagai cara berbeza untuk berinteraksi dengan rakan sebaya dan mempelajari kemahiran-kemahiran baharu. Kita mampu menarik minat kanak-kanak ini dengan menyediakan persekitaran pembelajaran yang menyeronokkan menerusi Program KidZ & Tech,” kata Susanah Abdul Rani, Gabenor KidZania Kuala Lumpur. “Dengan kepakaran rakan-rakan kongsi kami seperti Microsoft Malaysia, Sasbadi Holdings, Panasonic, Suruhanjaya Komunikasi dan Multimedia Malaysia dan Universiti Multimedia, Program KidZ & Tech ini adalah cara kami untuk menonjolkan aplikasi-aplikasi teknologi yang praktikal agar kanak-kanak dapat menghargai potensi sebenar teknologi, dan bukan hanya sekadar sumber hiburan.”

Secara asasnya, aktiviti-aktiviti ini bertujuan untuk meningkatkan minat di kalangan kanak-kanak di samping memberi peluang untuk mempelajari tentang dunia di sekeliling mereka dan mempelajari bagaimana sains, teknologi, kejuruteraan dan matematik (science, technology, engineering and mathematics – STEM) akan terus menghasilkan pembaharuan di dunia ini.
Keempat-empat aktiviti utama yang dijalankan oleh rakan-rakan kongsi program ini melibatkan sains dan teknologi menerusi cara berbeza:

Pengekodan: “Hour of Code” memperkenalkan asas-asas pengekodan dan pemprogaman komputer, menerusi permainan komputer terkenal Minecraft;
Robotics: Terokai asas-asas kejuruteraan robotik dan pemprograman menerusi WeDo daripada LEGO® Education;
Realiti Berperantara: “Dinosaurs Come to Life” memberikan gambaran tentang bagaimana teknologi realiti berperantara boleh merangsang pemikiran di masa hadapan;
Holografi: Melangkah ke dunia unjuran holografi dan belajar menghasilkan piramid tayangan 3D – sebuat alat mudah yang membolehkan anda menonton hologram 3D dan video-video di telefon pintar atau tablet.

Ahli KidZania Congrezz Lishyen Shischir Indran, 12, daripada Tenby International School berkongsi tentang ‘Technology & Me’ di pelancaran KidZ & Tech

“Di Microsoft, misi kami adalah untuk memperkasakan setiap orang dan organisasi untuk mencapai lebih lagi. Ini termasuklah melengkapi kanak-kanak dan warga belia dengan kemahiran pemikiran pengkomputeran dan penyelesaian masalah untuk berjaya dalam dunia masa kini yang berteraskan mobiliti dan sistem awan. Selari dengan misi kami, kerjasama dengan KidZania merupakan langkah yang tepat, dan kami kekal komited untuk memastikan kanak-kanak dari setiap lapisan masyarakat mempunyai akses kepada STEM seterusnya memberi dorongan kepada mereka untuk menjadi generasi pemimpin seterusnya,” kata Jasmine Begum, Pengarah Hal Ehwal Korporat dan Perundangan, Microsoft Malaysia dan Pasaran Baharu. “Menerusi Minecraft dan Code.org, kami ingin menjadikan aktiviti ini  lebih santai, dengan usaha sama dan menyeronokkan – selari dengan matlamat KidZania untuk Program Kidz & Tech.”
“Pendidikan STEM sangat penting di abad ke-21 dan ia menyediakan kanak-kanak untuk berdepan dengan cabaran pada masa akan datang,” jelas Law Yi Chian, Pengarah Eksekutif/Ketua Bahagian Pemasaran dan Komunikasi, Sasbadi Holdings Berhad. “Pendekatan secara langsung dalam mempelajari konsep STEM merupakan kaedah yang berkesan kerana kanak-kanak boleh mendapat pemahaman yang lebih baik apabila mereka mengalaminya sendiri. Aktiviti robotik dan pemprograman dalam Program KidZ & Tech adalah kunci utama dalam membentuk generasi pencipta yang seterusnya.”
Ahli KidZania Congrezz Chloe Soh Ke Er, 8, dari SRJK Yuk Chai membuat demonstrasi mengenai Robotics

Bengkel-bengkel yang telah dijadualkan ini disokong oleh aktiviti-aktiviti dalam talian di www.kidzania.com.my/kidz-and-tech. Menerusi laman tersebut, kanak-kanak boleh mengetahui lebih lanjut tentang individu-individu terkenal dalam teknologi seperti seperti Bill Gates dan John Lasseter dalam bahagian khas “Hall of Tech”; mereka juga boleh menguji pengetahuan mereka dalam teknologi dalam Peraduan Facebook Tech Geek of the Week yang menawarkan hadiah mingguan iaitu Gogel Realiti Maya dan Hadiah Utama iaitu sebuah pen 3D Doodler; dan sebagai tambahan, para penggemar teknologi cilik boleh menjawab beberapa soalan mudah untuk mengetahui siapakah personaliti teknologi mereka!
Tambahan lagi, sebahagian daripada 100 pengalaman lakon peranan di KidZania Kuala Lumpur akan diadaptasikan agar melibatkan aspek berkaitan teknologi. Contohnya, kanak-kanak akan mengadakan perbicaraan tentang kes-kes yang membabitkan penggodaman sistem awam di Mahkamah; mempelajari bagaimana untuk menulis artikel tentang Kanak-Kanak & Teknologi untuk KidZania Post; mendapatkan wallpaper telefon KidZ & Tech ekslusif dengan menggunakan hashtag #kidZtech2016; dan mendengar program secara langsung oleh Zupervisor DJ di KidZania yang akan membincangkan tentang Kanak-Kanak & Teknologi dan memainkan lagu-lagu yang bertemakan teknologi; berseronok di City Parade, Tarian Robotik di City Clock, dan aktiviti Lukisan Muka yang berkaitan dengan teknologi dalam kehidupan moden hari ini. Mereka juga berpeluang untuk mengalami sendiri sesi mewarna Realiti Berperantara dan menyaksikan karya mereka menjadi 3D!
Ahli KidZania CongreZZ Alysha Chin Jia Qi, 11, dari SK Taman Megah membuat demonstrati tentang Augmented Reality

Jangan lepaskan peluang yang mengujakan ini di Program KidZ & Tech KidZania Kuala Lumpur (28 Mei hingga 12 Jun) – untuk masa terhad, diskaun istimewa bagi tiket biasa turut disediakan, oleh itu layari  www.kidzania.com.my untuk maklumat lanjut!
[box type=”info” align=”” class=”” width=””]About Themed Attractions Resorts & Hotels Sdn Bhd
Themed Attractions Resorts & Hotels Sdn. Bhd. is an investment holding company incorporated to develop, manage and operate hospitality and attraction destinations. Established by the Malaysian Government’s strategic investment fund, Khazanah Nasional Berhad, TAR&H serves as a catalyst for the leisure and tourism industry by bringing premier world-class hotels, resorts, golf courses and attractions to the region. Its current key investment portfolio comprises Desaru Coast – Malaysia’s first integrated luxury destination, LEGOLAND® Malaysia Resort – the sixth LEGOLAND in the world and the first in Asia, KidZania Kuala Lumpur & KidZania Singapore – an indoor family education and entertainment centre, Puteri Harbour – a quay side lifestyle retail and family entertainment complex, SANRIO HELLO KITTY TOWN – the first of its kind outside of Japan, Thomas Town – an indoor theme park that features the famous Thomas & Friends® characters on multiple themed rides and Hotel Jen Puteri Harbour at the luxury waterfront of Puteri Harbour, Iskandar Puteri (formerly known as Nusajaya), along with the award winning The Datai Langkawi and the first Els Club in Southeast Asia – Els Club Teluk Datai in Langkawi. The Els Club Malaysia will add two more championship golf courses to its stable with the opening of Els Club Desaru Coast and Els Club Desaru Valley, both located in Desaru Coast. Working with renowned global and local partners and brands, TAR&H aims to be the leading Leisure & Tourism Group bringing world-class destinations to South East Asia, creating over 15,000 jobs.[/box]


KidzTechCentre Cyberjaya Tawar Program Cuti Sekolah Untuk Anak-Anak, Siap Boleh Belajar Robotik!

Musim cuti sekolah telah tiba! Jadi apa plan mak ayah untuk anak-anak sempena cuti sekolah ketika ‘musim’ Covid ini? Mungkin ada yang merancang untuk berehat di rumah sahaja namun bagi anda yang nak keluar, inilah masanya untuk manfaatkan cuti sekolah dengan info menarik.
Bagi anda yang berada di Selangor, apa kata anda bawa anak-anak ke salag satu lokasi yang menarik iaitu KidzTechCentre di Cyberjaya. Apa yang lain dari yang lain adalah, di sini anda boleh dedahkan anak-anak dengan ilmu teknologi sains, teknologi dan kejuruteraan!

JOM BAWA ANAK KE KIDZTECHCENTRE NAK BELAJAR ROBOTIK!
KidzTechCentre adalah pusat pendidikan yang direka khas untuk kanak-kanak berumur 7-12 tahun bagi memenuhi keperluan untuk mengikuti trend pembelajaran STEAM (Sains, Teknologi, Kejuruteraan, Seni dan Matematik) terkini. Apa yang menariknya, di sini anak-anak boleh belajar ilmu teknologi seperti basic programming, VR, 3D printing dan ilmu mengenai robotik!

Sempena cuti sekolah ini, Kidztechcentre ada program cuti sekolah dari 27 Mac – 4 April 2021. Khusus untuk kanak-kanak berumur 7-15 tahun. Boleh bawa anak-anak datang ke sini, tapi pastikan anda patuh kepada SOP yang telah ditetapkan ya!

Jadi boleh la bawah anak-anak belajar pasal robotik, buat eksperimen Sains dan banyak lagi. Klik di sini untuk daftar: http://shorturl.at/nsFJ3

Dekat mana KidzTechCentre ni? Lokasi KidzTechCentre ini adalah di Level 1, RekaScape, Cyberjaya. Waktu operasi pula adalah dari 9 pagi – 6 petang (Selasa – Ahad).

Untuk info lebih lanjut anda boleh ke laman web www.kidztechcentre.com supaya boleh dapat updates terkini!
Sumber: Cyberjaya Info, KidzTechCentre


Marie Kondo Hasilkan Buku Kanak-kanak, Siap Dengan Cara Lipat Baju Step-by-Step

“Always ask yourself if the item sparks joy…”
Siapa tak kenal dengan Marie Kondo kan? Bintang Netflix dengan siri Tidying Up With Marie yang terkenal dengan teknik mengemas dan mengatur KonMari ini mencipta fenomena dengan mengajak orang ramai merapikan dan mengorganisasikan ruang di dalam rumah melalui cara tersendiri.

Wanita Jepun ini juga digelar ‘the tidiest woman in the world’ hingga beberapa buku yang ditulisnya termasuk dalam best-seller, dan antara bukunya yang berjudul The Life-Changing Magic of Tidying Up: The Japanese Art of Decluttering and Organizing telah terjual lebih dari 5 juta naskhah di seluruh dunia!

Tak cukup dengan itu, kini Marie Kondo juga telah menghasilkan sebuah buku kanak-kanak yang baru dilancarkan 5 November lalu tau!

Kiki and Jax: The Life-Changing Magic of Friendship
Diinspirasikan daripada fenomena teknik KonMari, Kiki & Jax mengisahkan tentang 2 kawan rapat yang mempunyai 2 identiti berbeza – Kiki si tupai dengan tabiat mengumpul barang (senang kata dia ni jenis hoarder lah) manakala Jax si burung hantu pula jenis suka menyusun dan mengemas.

Walaupun masing-masing ada tabiat berbeza, kedua-dua BFF ni suka main sama-sama.  Cuma… (mungkin ramai boleh agak) konflik tercetus apabila ruang dalam rumah mereka semakin terhad dan kucar-kacir.
Lepas tu mulalah timbul macam-macam masalah; tak jumpa nak cari mainanlah, tak boleh jalanlah, sampai mereka berdua ni susah nak bermain bersama macam dulu.
Jadi si Jax ni pun plan nak ajar Kiki mengemas dan mengorganisasi dengan hanya menyimpan barang yang ‘spark joy’ gitu.
So dalam buku ni adalah macam-macam nasihat yang berguna untuk kanak-kanak (dan mak-mak sekali) belajar mengemas dan mengurangkan tabiat hoarding tu.

Buku bergambar 40 mukasurat ni memang ceria sebab ia diilustrasikan oleh Salina Yoon, seorang illustator kanak-kanak terkemuka. Dan yang paling best tu, complete dengan cara lipat baju step-by-step lagi.

Jadi Inspirasi Untuk Anak-anak
Dalam sebuah kenyataan, Marie Kondo yang juga ibu kepada 2 orang anak berasa sangat berbesar hati kerana dapat berkongsi buah tangan beliau ini.
Katanya, buku ini ditulis bukan sekadar nak mengajar anak-anak tentang kepentingan mengorganisasikan ruang, tetapi juga bertujuan mengetengahkan tema persahabatan, sekaligus menjadikannya bacaan santai buat seisi keluarga khususnya kanak-kanak berusia 3 hingga 7 tahun.
Jadi, sambil-sambil baca bedtime story dengan anak-anak, dapatlah juga kita belajar pasal teknik KonMari. Lepas tu boleh apply sama-sama masa mengemas nanti. Wahh… Kelass kan??

Maklumat Lanjut
Apapun, kalau nak tahu lebih lanjut, boleh layari laman web rasmi Marie Kondo untuk maklumat berkaitan buku ini.
Sekarang ni ia dah pun mula dijual di pasaran termasuklah di Malaysia dengan harga RM61 di Kinokuniya.
Menarik juga buat koleksi kan?


Kilang Al-Quran Di Madinah Ini Cetak 10 Juta Naskhah Setahun. Lihat Betapa Tenang Keadaan Di Sana.

Kilang percetakan yang dipanggil King Fahd Complex for the Printing of the Holy Qur’an ini terletak di Madinah, Arab Saudi. Ia menghasilkan lebih kurang 10 juta naskhah setahun dalam 39 jenis bahasa dan mempunyai 1,700 pekerja.
Sejak 1985 hingga 2007, kompleks ini telah mencetak lebih 128 juta Al-Quran.

Subhanallah!


Kalau Anak Main Pasir Ajaib Ini, Mesti Lupa iPad! – Kinetic Sand Malaysia

Pasir ini bukan pasir biasa. Ia dipanggil Kinetic Sand Malaysia. Maaf, bukan dari Malaysia, tetapi dari negara Sweden dan dibuat oleh syarikat Waba Fun. Fungsinya macam Play-Doh, cuma Play-Doh itu guna tanah liat. Namun Kinetic Sand ini guna bahan yang lain dengan komposisi 98% pasir.
Jenis

Di pasaran, ia mempunyai 2 jenis iaitu 1kg dan 5kg. Bagi kanak-kanak aktif, 1kg mungkin tidak cukup. Untuk membantu mereka bermain dengan penuh imaginasi dan kreativiti, lebih baik gunakan 5kg.
Review

Kinetic Sand Malaysia ini ialah pasir yang bergerak seperti kain. Bagus untuk pembangunan otak kanak-kanak dan pembangunan keupayaan motor. Tidak perlu main pasir di pantai lagi kerana main pasir ajaib boleh dilakukan di dalam rumah. Pasir ajaib ini tidak bersepah dan mudah dikemas.

Beli Online
Setakat ini, masih belum nampak Kinetic Sand Malaysia ini di pasaraya. Kebiasaanya, boleh beli Kinetic Sand ini secara online. Maaf, kami tidak pasti dengan harga kerana lain peniaga, lain harganya. Boleh cari di Google mahupun Facebook, di mana ramai penjual persendirian jual untuk pasaran Malaysia. Mungkin juga boleh cari di eBay Singapore.
Anak-anak pasti akan menyukainya dan minta bermain dengan Kinetic Sand Malaysia setiap hari. Ia berkualiti tinggi, pasir ini boleh dibentuk tanpa memerlukan air. Konsep ‘Do It Yourself’ atau Kinetic Sand DIY ini cukup menarik bagi kanak-kanak yang sukakan cabaran.
Tidak melekat pada tangan, usah risau kerana ia tidak akan mengotorkan tangan anak-anak. Acuan yang popular ialah acuan istana.
Cubalah!

Review Lain Dari Blogger
Untuk review dari blogger, boleh lawati girlish87. Baca review tanpa edit ini:
hari ni nak buat review sikit, salah satu education toys/ learning tools utk ayish iaitu Kinetic Sand (keluaran WABA Fun)…selama ni duk baca pasal kebaikan/kelebihan dia je, sekarang dah ada depan mata barulah boleh cerita kan?
Kebaikan:
1. boleh merangsang motor-skill anak2…alahhh kalau rajin pegi je bawak anak main pasir kat pantai hari2…hihi
2. melatih anak2 supaya lebih kretif sbb kinetic sand ni dia mudah dibentuk & boleh potong2…i yg tua ni pon ralit main tau…haha
3. gluten free- apa yg i faham, gluten free ni bebas kandungan protein kanji yg mana kita tahu gluten ni boleh buat badan gatal2, mata berair, ruam & cirit-birit utk sesetengah org…maksunya selamat la utk anak2 kita
4. tak kering- pasir ni sentiasa lembap tau & melekat2
5. merangsang deria anak2- maksudnya bila anak2 main pasir ni, dia akan gunakan semua deria dia termasuklah mulut…org ckp kinetic sand ni selamat kalau termasuk dlm mulut pon (tapi jgn la pulak sengaja bagi dia kunyah kan hahaha)
Keburukan:
1. diorang ni ckp tak bersepah kan? tapi sebenarnya pasir ni bersepah gak…jenuh gak i nak kutip balik…rasanya makin lama main mesti makin habis pasir ni…hahaha
2. melekat kat tangan…susah jugak nak tanggalkan, kena sabun baru boleh hilang, tak macam pasir pantai yg biasa…
apa2 pon kelebihan mengatasi kekurangan kan? kekurangan tu banyak part bersepah je la, mak2 ni memang kena gigih la bersihkan balik lepas anak main…abah i cukup marah kalau bawak pasir ni kat rumah dia, dia ckp habis berpasir satu rumah…hahahaha
i beli 1 kg je pon, harga RM90…wuuuu terasa gak la mahalnya utk pasir cmni…hubby cakap kutip je pasir kat pantai cherating tu…LOL


Kini Anda Boleh Beli Barangan Dapur Secara Online, Tak Perlu Kedai Lagi!

“Abang, barang dapur dah makin kurang, tolong pergi kedai boleh? Saya nak masak tak ada benda ni.” Haa, biasalah rutin mingguan rumah tangga. Setiap minggu mesti sekali kena keluar rumah untuk beli barang dapur. Tapi malas pula nak drive ke kedai.

Jangan tak tahu, beli barang secara online kan dah jadi trend. Semua di hujung jari. Guna smartphone sahaja pun dah boleh. Senang betul.
Gabungan AEON Dan honestbee, Guna Saluran Baru!

AEON baru sahaja menandatangani Memorandum Persefahaman (MoU) dengan honestbee di AEON MidValley pada 24 Januari 2018. Jadi lepas ni anda boleh beli barang di AEON secara online dengan honestbee. Lagi mudah!

Perjanjian tersebut ditandatangani oleh Shinobu Washizawa, Pengarah Urusan AEON bersama Marianne Chuo, Pengurus Besar Negara honestbee. Shinobu Washizawa berharap gabungan ini mampu memuaskan hati para pelanggan dalam mendigitalkan pengalaman shopping mereka.
Guna Honestbee Untuk Beli Barang Dapur Di AEON, Sangat Mudah!

Tahu tak honestbee ni apa? Honestbee adalah perkhidmatan concierge online dan penghantaran. Aplikasi ni dah digunakan di lapan buah negara tau. Fuh! Biasa admin guna untuk delivery makanan, tapi dah tahu boleh beli barang AEON guna online, seronoklah!

Menurut Marianne Chuo, cara rakyat Malaysia membeli-belah pada hari ini jelas jauh berbeza daripada keadaan sedekad lalu. Sebab tu honestbee mula jalinkan kerjasama dengan AEON. Yang suka beli barang kat AEON mesti gembira sampai tak ingat dunia.
Coverage Area Lebih Meluas, Tak Perlu Risau!

Mesti kawasan berhampiran AEON Mid Valley sahaja kan. Silap besar! Ini berita gembira buat anda. Pembeli peribadi honestbee akan tolong belikan barang dapur untuk anda yang duduk dalam lingkungan 17km dari AEON Mid Valley.

Jadi kawasan mana sahaja? Antara kawasan liputan adalah Puchong, Kuala Lumpur, Subang, Cheras, Ampang dan Petaling Jaya. Boleh nikmati servis mereka dalam tempoh minimum satu jam, tertakluk pada kekosongan slot masa. Tak payah hadap jem lagi!
Promosi Sempena Kerjasama AEON Dan honestbee

Amboi, mata tak berkelip kalau nampak promosi. Tapi macam mana nak order? Hanya perlu lawat laman web honestbee, letak lokasi dan pilih AEON. Lepas tu pilih sahaja barangan dapur yang anda mahu. Kalau download aplikasi honestbee kat smartphone pun boleh.

Senang nak beli barang dapur lepas ni. Tak payah keluar rumah. Order sahaja guna honestbee. Jangan lupa download aplikasi honestbee dalam smartphone, dan pilih sahaja barangan AEON yang anda mahu. Yay! Lagi senang anda klik sini untuk buat pembelian di honestbee. Jom shopping!


Kipling Ceriakan Musim Bunga Dengan Koleksi KAEON

Sempena dengan kehadiran musim bunga yang penuh dengan warna-warni, Kipling memperkenalkan koleksi KAEON yang pastinya menambah lagi keceriaan dalam kehidupan seharian.
Diperbuat daripada fabrik Aires yang mengguna 37 peratus fiber poliester kitar semula dengan penggunaan air kurang 90 peratus sewaktu tempoh mewarna, menjadikan koleksi beg KAEON tahan lasak, ringan dan 100 peratus kalis air. Ia juga mudah dibersihkan, iaitu hanya lap dengan kain lembap dan kotoran pasti hilang!

4 Rekaan Unggul Koleksi KAEON Serlahkan Ciri Unik
KAEON memang sesuai untuk semua wanita yang ingin tampil elegan dan konfiden setiap hari.

Koleksi ini datang dengan empat rekaan yang unggul, direka khas untuk wanita moden dan berkerjaya iaitu Ready Now, Lifesaver, Blocky Friend, dan On A Roll.

Ready Now
Beg silang yang menarik perhatian lagi glamor. Lengkap dengan ‘lining’ daripada bahan suede yang teramat lembut. Penutupnya bermagnet siap dengan zip panjang yang menutup kandungan dalam beg menjadikannya selamat. Dua poket di hadapan dan satu poket di belakang memberi banyak ruang untuk menyimpan peralatan dan aksesori.
Lifesaver
Ranggi, ‘cool’, dan praktikal adalah gambaran yang sesuai untuk beg tote ini. Ia mampu memuatkan dokumen bersaiz  A4 dan laptop dalam masa yang sama. Cantik digunakan selepas waktu kerja seperti kegiatan sosial atau keluar bersama rakan-rakan. Empat poket di luar beg memudahkan anda menyimpan kunci kereta, telefon bimbit dan aksesori.
Blocky Friend
Membawanya bersama memberi penampilan elegan tidak kira semasa anda sedang bekerja, keluar makan tengah hari mahupun menikmati hidangan makan malam. Warna yang kontra memukau mata sesiapa sahaja yang memandangnya. Dengan saiznya yang comel dan sesuai untuk wanita, ia mudah dibawa begitu sahaja.
On A Roll
Sesuai untuk gadis moden yang bergaya. Beg sandang ini menyerlahkan warna ceria dan mempunyai banyak fungsi. Talinya mudah dilaraskan untuk keimbangan badan wanita selain mempunyai cangkuk dalaman yang selamat. Nampak kecil, tetapi ia punya banyak ruang menyimpan di dalamnya.
Apa yang menyebabkan KAEON istimewa?

Fabrik Aires yang sangat unik dan inovatif
Kuat dan kalis air
Dihasilkan dengan teknologi pintar
Mudah dijaga

Kipling percaya aksesori fesyen seperti ini mampu menceriakan hari-hari kaum wanita dengan memberi mereka lebih keyakinan apabila memakai koleksi Kipling tidak kira sewaktu kuliah, percutian atau bergerak ke mana-mana sahaja.
Koleksi KAEON boleh didapati di semua butik Kipling. Untuk maklumat lanjut, layari www.facebook.com/KiplingMalaysia.


Kisah ‘Abang Viva Viral’ Bawa Bot Dari Melaka Ke Shah Alam Dengan Bekalan RM50

Beberapa hari lalu, banjir besar yang berlaku secara mendadak di Shah Alam menyebabkan beribu-ribu penduduk terperangkap dan memohon bantuan dengan segera kerana air naik dengan cepat.
Begitu banyak mesej yang diterima dan di’viral’kan dengan harapan bantuan dapat sampai dengan segera kerana masing-masing tidak dapat masuk ke kawasan yang terlalu tinggi airnya.

Dalam kekalutan mendapatkan bantuan, ramai NGO dan orang persendirian telah cuba mendapatkan bot.
Amat sayu sekali apabila jalanraya kelihatan mula didatangi dengan kereta bernombor plat dari luar Selangor datang membawa bot.

Salah seorangnya adalah Azwan Omar, yang ditularkan di media sosial dengan gelaran ‘Abang Viva’.

Beliau difahamkan bergerak solo dari Melaka, dengan menaiki Viva dan membawa bot untuk misi membantu mangsa banjir di Shah Alam.
Dengar kata pada hari kejadian hanya bawa bekalan RM50. Hebat abang Azwan ni kan?

Abang Azwan ni datang dari Melaka bawak bot dia turun bagi bantuan dekat Shah Alam pagi tadi lepastu dia turun backup Puchong, and sekarang dia nak ke Sri Muda pulak untuk bantu mangsa disana.#unsunghero #rakyatjagarakyat pic.twitter.com/S2G54WA6CH
— Cheng 🏴 (@KulupKudin) December 19, 2021

Antara penulisan ringkas yang viral di media sosial tentang beliau adalah hasil perkongsian Dr. Abdél Rahmanov:
Kisah ‘Abang Viva’ Selamatkan Puluhan Mangsa Banjir Di Shah Alam Dengan Bekalan RM50
Saya cukup tersentuh membaca kisah Abang Viva yang datang dari Melaka untuk menyelamatkan mangsa banjir di Shah Alam. Kisah Abang Viva seperti berikut:
1. Abang Viva ini bernama Azwan Omar yang datang dari Melaka ke Shah Alam dengan menggunakan kereta Viva dan membawa sebuah bot di atas bumbung keretanya.
2. Dia hanya berbekal duit sebanyak RM50. Dia beli minyak untuk bot sebanyak RM20 dan RM30 lagi untuk makanan seperti roti dan air untuk alas perut.
3. Dia bekerja sebagai operator mesin dan memohon cuti kecemasan dari majikannya untuk ke Shah Alam bagi menyelamatkan mangsa banjir.
4. Antara mangsa banjir yang diselamatkan ialah pasangan warga emas termasuk suami yang lumpuh dan seorang ibu dengan bayi yang baru dilahirkan.
5. Sejak lima hari lepas, Abang Viva hanya alas perut dengan makan roti dan air serta tidur dalam botnya. Namun dia terus kental untuk selamatkan mangsa-mangsa banjir.
6. Cerita dia tersebar menyebabkan orang ramai menderma wang kepadanya. Namun dia agak keberatan mahu menerimanya dan menderma sebahagian besar wang itu kepada NGO-NGO lain.
7. Abang Viva berkata, “Saya datang nak tolong dengan ikhlas tak harap apa-apa pun. Saya pun tak minta untuk jadi viral sampai macam ni, orang masuk dalam internet semua. Jadi sumbangan yang saya terima itu saya akan salurkan semula kepada mangsa banjir”
8. Hebat betul kisah Abang Viva ini. Dia hanya orang biasa tanpa pangkat dan gelaran. Tetapi jiwanya amat luar biasa. Dia di antara hero yang tidak dikenali tetapi kaya jiwa dan budi.
9. Moga Allah memberkati dan memberi kekuatan atas usaha Abang Viva menyelamatkan mangsa banjir. Abang Viva hero kami!
Dr. Abdél Rahmanov
23 Dis 2021
(Sumber pautan asal: https://www.facebook.com/abdel.rahmanov.1/posts/6672865099422729)

Susulan penulisan yang tular ini, kami cuba dapatkan lebih info tentang Azwan Omar ini.
Bila kami buat carian, kami dapati dia juga meminjamkan botnya untuk kegunaan Team Amal Sabak Bernam.
Menurut Imran Abm melalui hantaran Facebooknya, Abang Viva Viral ini hanya tidur dalam kereta saja ketika berada di sana.
Sikapnya yang pemurah dan ‘humble’ sangat disenangi oleh orang yang berjumpanya.

Memulakan Perjalanan Sendirian Dari Melaka Ke Selangor
Menurut laporan oleh Harian Metro, Azwan adalah lelaki yang membawa bot menggunakan Perodua Viva seorang diri dari Melaka ke Selangor untuk membantu mangsa banjir di sekitar Selangor sebelum usaha murninya itu tular di media sosial.
Katanya, dia memulakan perjalanan dari Melaka ke Selangor pada Sabtu lalu sebelum menuju ke Klang diikuti Puchong serta Taman Sri Muda, Shah Alam sebelum balik ke negeri asalnya Selasa lalu.
“Tugas saya mengangkut mangsa banjir keluar dari tempat masing-masing dan adakalanya membantu pertubuhan bukan kerajaan (NGO) atau agensi menghantar makanan kepada mangsa memerlukan.
“Walaupun penat, saya puas dapat berbakti kepada orang ramai dan pengalaman ini amat bermakna dalam hidup saya,” katanya.
Pengalaman Yang Tidak Dapat Dilupakan Semasa Misi Menyelamat
Azwan berkata, pengalaman paling tidak dapat dilupakan apabila dia terserempak dengan warga emas wanita yang terperangkap di rumah dua tingkat di Taman Sri Muda yang sudah dinaiki air separas bumbung kereta, petang Ahad lalu.
“Warga emas itu meredah banjir dalam rumahnya untuk meminta bantuan selepas terperangkap bersama suaminya yang lumpuh ketika bot saya melalui kawasan rumahnya.
“Hati saya tersentuh dan terkenang ibu bapa saya apatah lagi wanita itu memberitahu mereka tidak makan dua hari dan hanya bertahan dengan minum air paip.
“Saya bersyukur Allah mempermudahkan urusan apabila bot tentera tiba-tiba melalui kawasan itu dan membantu mengeluarkan dua warga emas itu ke tempat lebih selamat,” katanya.
Tidak Tahu Tular Di Media Sosial
Menurutnya, dia tidak mengharapkan ganjaran mahupun pujian kerana niatnya cuma mahu membantu mereka memerlukan memandangkan musibah banjir yang melanda Selangor amat luar biasa kali ini.
Saya pun tak mengharap apa-apa apatah lagi hendak popular kerana datang sana (Selangor) dengan niat ikhlas hendak bantu, malah saya pun tak tahu siapa rakam gambar saya dan tularkan.
“Kalau hendak bantu kewangan saya pun kurang, jadi saya rasa mampu bantu dari segi tenaga.
“Saya ada bot yang saya gunakan untuk memancing, jadi saya pun redah sahaja dengan niat untuk membantu mereka,” kata Azwan Omar,29.
Saya rasa ini sahaja yang termampu saya buat, jadi saya gunakan apa yang ada lebih-lebih lagi saya mendengar pasukan penyelamat memerlukan bantuan bot dari luar,”.

Wah, memang tersentuh baca kisah ‘Abang Viva Viral’ ni kan? Semoga ia menjadi inspirasi buat kita juga!
*Sumber: Harian Metro


Kisah ‘Unsung Hero’ Abang Viva RM50 Jadi Inspirasi Buat Rakyat Malaysia

Nampaknya selepas berlaku banjir besar di beberapa buah negeri dalam negara, kita dapat melihat betapa bersatu padunya rakyat Malaysia dalam menolong antara satu sama lain. Salah seorangnya adalah Azwan Omar, yang ditularkan di media sosial dengan gelaran ‘Abang Viva’.
Beliau difahamkan bergerak solo dari Melaka, dengan menaiki Viva dan membawa bot untuk misi membantu mangsa banjir di Shah Alam. Apa yang menjadi inspirasi orang ramai lagi adalah beliau hanya berbekalkan RM50 sahaja!

Baca juga: Wartawan Pilu & Sebak Jumpa Beg Budak Berisi Mainan Bawah Timbunan Kayu Di Pahang
KISAH ‘UNSUNG HERO’ ABANG VIVA

1. Nama sebenarnya, Azwan Omar. Travel dari Melaka ke Shah Alam sambil bawa sebuah bot atas bumbung kereta Viva.

2. Bekerja sebagai operator mesin, dia memohon cuti kecemasan daripada majikannya utk selamatkan mangsa banjir di Shah Alam
3. Masa tu, dia hanya berbekalkan duit RM50 je. RM20 untuk minyak bot, manakala RM30 lagi pula untuk alas perut.
4. Sejak 5 hari lepas, Abang Viva hanya alas perut dgn makan roti & air, selain tidur dalam botnya saja. Tapi dia terus kental bantu selamatkan mangsa-mangsa banjir.
5. Antara mangsa banjir yang dia selamatkan adalah pasangan warga emas termasuk suami yang lumpuh. Dan juga seorang ibu dengan bayi yang baru dilahirkan.
6. Lepas cerita dia tersebar ramai nak derma kepadanya. Tapi dia agak keberatan & derma balik wang tu kepada NGO-NGO lain.
7. Abang Viva berkata,
“Saya datang nak tolong dengan ikhlas tak harap apa-apa pun. Saya pun tak minta untuk jadi viral, orang masuk dalam internet apa semua. Maka sumbangan yang diterima itu saya salurkan semula kepada mangsa-mangsa banjir”

Bukan sahaja di Shah Alam, malah Abang Viva juga telah merentas ke negeri Pahang bagi membantu mangsa banjir di sana pula. Hebat betul kisah Abang Viva ini. Dia tiada pangkat, harta mewah ataupun gelaran. Tetapi jiwanya amat luar biasa, kaya dengan sikap prihatin & kemanusiaan.

Tempias viral ni pun kira mcm ‘rezeki terpijak’ je sebenarnya. Diharapkan ada pihak-pihak tertentu yang akan memberi ganjaran yang setimpal dengan perjuangan abang ini.
Sumber: Twitter @am_juney


Sedekad Tak Balik Beraya & Berpuasa, Wanita Ini Kongsi Kisah Hidupnya Di New Zealand

Kepada para pembaca, kali ini penulis ingin berkongsi kisah anak perantau yang sudah sedekad tidak balik menyambut puasa dan meraikan raya di Malaysia. Wanita cantik bernama Adeela Razali, 27, yang kini berhijrah di Dunedin, New Zealand bersama keluarga sejak 10 tahun lalu menceritakan banyak pengalaman menarik sewaktu menyambut puasa dan meraikan hari lebaran di negara itu.
Adeela merupakan graduan Bachelor of Science majoring in Psychology, minoring in Neuroscience, University of Otago di bandar Dunedin. Jadi, mari ikuti kisah perjalanan hidup Adeela sepanjang menetap di bumi ‘Land of The Long White Cloud’.

Baca juga: Pertama Kali Berpuasa Di Negara Raja Charles III, Pelajar Kongsi Pengalaman Menarik!
KISAH ANAK PERANTAU 10 TAHUN DI NEGARA NEW ZEALAND
Gambar: Adeela di Milford Sound.

Ketika menyingkap maklumat peribadi wanita ini, dia tidak lokek memberitahu pengalaman kerjanya dalam tiga bidang berbeza. Adeela yang sudah berkahwin, menyatakan dia pernah bekerja dalam bidang Teknologi Maklumat (IT) sebagai help desk selama 3 tahun di Universiti Otago.

Pekerjaannya merupakan tempat rujukan pensyarah dan pelajar di universiti berkenaan, sekiranya mempunyai urusan berkaitan IT, sebelum  Adeela berubah angin bekerja sebagai admin.
Kini, dia berkerja sepenuh masa dalam bidang sales di sebuah syarikat yang memfokuskan kepada pembelajaran dalam talian. Di mana, produk yang dihasilkan banyak digunakan oleh para guru sekolah di sekitar New Zealand dan Australia. Walaupun begitu, minat yang mendalam dalam fotografi juga membuatkan profesion itu dijadikan sebagai kerja sambilannya.
 PENGALAMAN BERPUASA MENCARI STATUS MAKANAN HALAL
Gambar: Antara daging halal yang mudah didapati di pasaraya di Dunedin.
Bercerita mengenai pengalaman berpuasa di Dunedian, terlalu banyak yang ingin diceritakan Adeela kerana telah lama berada di sana. Katanya, sumber makanan halal mudah didapati kerana Dunedin mempunyai komuniti pelajar Islam yang besar.
Sekali gus, para peniaga di sana sudah faham mengenai istilah halal, disebabkan itu ia menjadi lebih mudah untuk mendapatkannya. Malah, banyak jenama daging halal yang dieskport ke Arab Saudi dan Malaysia. Oleh kerana, ada pasaran eksport ia menjadi lebih mudah memenuhi kriteria halal.
Tambahnya lagi, jika berkunjung ke restoran dia selalu bertanyakan status halal makanan yang dihidangkan sebagai langkah berjaga-jaga. Para pelayan di sana sudah sedia maklum mengenai kriteria makanan orang Islam dan akan memaklumkan status makanan yang dipesan.
BUDAYA BERJALAN KAKI & PERGI ‘HIKING’ DALAM BULAN RAMADAN
Gambar: Adeela bersami suaminya yang sudah 3 tahun berkahwin, merakamkan detik indah sewaktu musim bunga di hadapan bangunan Universiti Otago.
Berkenaan solat tarawih pula, disebabkan bandarnya kecil jadi budaya di sana banyak berjalan kaki apabila ke mana-mana sahaja terutama hendak ke masjid. Cuaca yang menyenangkan itu, membuatkan wanita 20an ini lebih suka berjalan kaki yang mengambil masa 20 minit dari rumah ke masjid berhampiran.
Malah, tempoh berpuasa di sana adalah lebih kurang 12 jam dan ia tidak terlalu sukar bagi dirinya kerana sedang musim luruh yang amat nyaman. Hal ini kerana, dia bersama ayahnya mampu untuk pergi melakukan aktiviti mendaki di Pouakai Tarns Track, Mount Taranaki, selama 6 jam walaupun dalam keadaan berpuasa.
PENENTUAN HARI RAYA MELIHAT ANAK BULAN ANTARA 2 BUAH NEGARA
Gambar: Adeela bersama rakan-rakannya berlatarbelakangkan pemandangan bandar Auckland.
Menyusuri lagi kisah hidupnya, Adeela menceritakan mengenai pengalaman raya di New Zealand yang sudah sebanyak 10 kali itu. Peristiwa menarik yang dikongsikan anak kedua daripada lima beradik ini adalah berkenaan pengumuman raya.
Adeela berkata, cara menentukan hari raya di sana melalui kaedah tradisional dengan melihat anak bulan (moonsighting). Sekiranya nampak anak bulan pada malam sebelumnya, keesokan harinya adalah hari raya.
Menariknya lagi, disebabkan New Zealand dan Fiji berdekatan, komuniti Islam di sana akan menunggu pengumuman di antara dua buah negara tersebut sewaktu melihat anak bulan untuk menentukan hari raya. Contohnya, sekiranya anak bulan muncul terlebih dahulu di Fiji, maka orang Islam di New Zealand akan mengikut pengumuman raya di negara Fiji.
Kisah ini tidak berakhir di situ. Di mana, Adeela sendiri pernah mengalami raya ‘terkejut’ apabila negara Fiji nampak anak bulan terlebih dahulu dan tiba-tiba diumumkan raya pada 2 pagi. Maka, bersengkang mata dia sekeluarga menyediakan juadah raya.
TRADISI WAJIB RAYA AHLI KELUARGA ADEELA
Gambar: Potret raya bersama keluarga di bandar Palmerston North, kawasan yang didiami ibu bapa Adeela sekarang.
Mengenai juadah raya pula, keluarganya amat menitikberatkan makanan Malaysia seperti kuah kacang, rendang, nasi impit, lodeh dan kuih-muih. Tradisi keluarganya pula adalah setiap ahli wanita wajib membuat satu jenis kuih raya. Antaranya adalah lidah buaya yang kerap dibuat oleh Adeela, manakala kakaknya mahir dalam membuat rempeyek.
Selain itu, pada tahun ini dia juga merancang untuk beraya di Palmerston North, di mana terletak rumah ibunya bagi membuat persiapan rumah terbuka yang saban tahun diadakan. Tambahnya lagi, oleh kerana budaya di sana gemar pergi melancong, maka dia bersama suami akan menziarahi rakan-rakan yang berada di bandar berdekatan dengan Dunedin seperti di Wellington.
Kemampuan untuk pergi melancong ke pelbagai tempat merupakan antara nikmat yang paling disyukuri Adeela. Selain berkunjung rumah ahli keluarga dan kenalan, pada masa yang sama dia dapat menikmati keindahan alam dan mengingati kebesaran Allah SWT.
VIDEO ADEELA BERSAMA AYAH & ADIK LELAKINYA HIKING

https://media.siraplimau.com/2023/04/hiking.mp4
Sumber video: Adeela Razali
AMARAN: ARTIKEL INI MERUPAKAN TEMU RAMAH EKSKLUSIF SIRAP LIMAU DENGAN PIHAK TERBABIT. JADI, ANDA TIDAK DIBENARKAN MENYIAR ARTIKEL INI DI LAMAN WEBSITE YANG LAIN TANPA PEMBERIAN KREDIT YANG TEPAT.


Gerun, Sebak & Menginsafkan. Ini Kisah Tali Gantung Dan Banduan Akhir Yang Ramai Tak Tahu

Pernah tak kita terfikir apa yang berlaku bila seseorang dikenakan hukuman gantung?
Boleh tak kita bayangkan bagaimana keadaan banduan menjelang hari dia dihukum gantung?

Baru-baru ini Agensi Anti Dadah Kerajaan (AADK) menceritakan dengan terperinci mengenai ‘Tali Gantung Dan Banduan Akhir’ yang mendapat ribuan share di Facebook.
Rata-rata netizen melahirkan rasa gerun dan sebak apabila membacanya namun cukup informatif bagi pengetahuan kita semua di samping memberi keinsafan serta memberi pengajaran yang berguna.

Jom baca selanjutnya di bawah ini.

TALI GANTUNG DAN BANDUAN AKHIR
Tali gantung yang diimport diperbuat dari jenis jut yang paling bagus dan dibalut dengan kulit lembut supaya tidak mencederakan kulit banduan yang akan digantung.
Setiap satu berharga di antara RM4,000 satu hingga RM5,000.
Tali gantung ini semasa diterima daripada ejen pembekal akan diuji ketahanannya dengan menggantungkan patung seberat lebih 90 kilo selama 72 jam.
Setiap tali gantung ini mempunyai nombor siri dan ia diklasifikasikan sebagai senjata dan ianya disimpan di dalam peti besi.
Setiap tali gantung yang diterima ada perkiraannya. Ada cara-cara yang kita kena ikut. Tidak boleh ambil dan terus pasang.
Ada empat jenis tali dan tali tersebut dipilih mengikut berat banduan.
Di antara ciri utama tali gantung ialah tembaga pembunuh yang berfungsi untuk mematahkan tengkuk banduan.

APABILA RAYUAN DITOLAK
Di Penjara Kajang, banduan yang dijatuhi hukuman gantung dikenali sebagai banduan akhir dan ditempatkan di Blok Abadi sehingga hukuman dilaksanakan.
Mereka ini menghabiskan hampir 23 jam sehari sendirian di sel mereka dan hanya boleh meninggalkan sel atas kelulusan pegawai yang bertugas.
Banduan akhir mungkin terpaksa menunggu bertahun-tahun sehingga habis keseluruhan proses rayuan yang membabitkan Mahkamah Rayuan, Mahkamah Persekutuan dan Jemaah Pengampunan Negeri.
Sekiranya rayuan kepada Badan Pengampunan ini juga ditolak, Mahkamah Persekutuan akan mengeluarkan waran untuk melaksanakan hukuman dimana di dalam waran itu akan disebut nama banduan, nombor kad pengenalannya serta masa hukuman akan dijalankan iaitu di antara 5.30 pagi hingga 6.30 pagi.
Waktu untuk laksanakan hukuman adalah satu jam . Untuk banduan beragama Islam biasanya hukuman gantung akan dijalankan pada hari Jumaat, selepas solat Subuh. Bagi yang bukan Islam pula, waktunya lebih kurang sama, cuma harinya boleh berbeza.
Selepas waran dikeluarkan, banduan akhir akan dibawa berjumpa dengan pengarah penjara yang akan memaklumkan tentang pelaksanaan hukuman gantung selepas segala proses rayuan terakhir ditolak.
Biasanya banduan akhir ini akan tahu dia akan digantung bila mana dia dibawa keluar dengan tangan bergari dan ada kawalan ketat.
Semasa banduan akhir berada di bilik pengarah ini, kaum keluarganya yang biasanya sudah dimaklumkan seminggu lebih awal sudah menunggu di luar penjara untuk ‘perjumpaan terakhir.’
Lazimnya suasana dan pilu akan menyelubungi setiap perjumpaan terakhir ini.
Banduan juga diberi pilihan untuk ‘hidangan terakhir’ bernilai RM7.50.
Perjumpaan terakhir banduan dengan keluarga. / Foto Kredit: BERNAMA
HARI PENGGANTUNGAN
Kebanyakan banduan akhir yang menjalani hukuman gantung dangan rela setelah menunggu begitu lama untuk hukuman dilaksanakan.
Mereka yang rajin sembahyang, tak kira agama, menunggu dengan tenang dan sudah bersedia.
Ada beberapa orang sahaja yang menjadi agresif sehingga ke saat-saat terakhir.
Menurut seorang petugas penjara yang bernama Samuel, ‘Ada sesetengah banduan puas hati dan beritahu saya nasib mereka lebih baik dari saya kerana mereka tahu bila mereka akan mati.
Bila kita buka pintu untuk bawa mereka keluar ke bilik gantung, ada yang salam dengan kita dan ucap terima kasih. Mereka kata mereka dah tak tahan lagi menunggu,’ katanya.
Di hari mereka diberitahu hukuman gantung akan dijalankan, mereka akan meminta pena dan kertas untuk nota terakhir.
‘Jangan ikut tabiat buruk ayah’.
Itu antara kata-kata terakhir seorang banduan untuk anak-anaknya, yang masih Samuel ingat.
Banduan juga boleh memilih pakaian apa yang hendak dipakainya pada hari hukuman.
‘Ada banduan beragama Islam hanya mahu pakai kemeja T dan seluar sembahyangnya. Ada yang memilih kot dan tali leher. Ada yang pakai kasut berharga RM300. Mati penuh gaya,banduan itu kata dengan jenaka,’ cerita Samuel.
Hukuman gantung pula hanya dijalankan selepas semua pihak termasuk pengarah dan doktor berpuas hati dengan keadaan banduan pada hari hukuman akan dilaksanakan.

BILA PINTU PERANGKAP RENGGANG
Pintu perangkap di bilik gantung di mana banduan akhir berdiri akan secara automatik renggang sepenuhnya bila ‘gear’ ditarik.
Di bawah lantai pintu perangkap ada ruang kosong dengan ketinggian 5.18 meter.
Bunyi pintu perangkap yang terbuka dengan kuatnya memecah kesunyian suasana penjara.
Menurut Samuel, proses menggantung dari masa banduan dibawa keluar dari bilik menanti ke bilik gantung dan pengarah memberi isyarat kepada tukang gantung untuk menarik ‘gear’ yang akan antaranya membuka pintu perangkap hanya mengambil masa kira-kira 15 saat.
Semuanya perlu dibuat dengan lancar dan menurut Samuel, kematian berlaku dalam masa di antara 30 saat hingga satu minit dan banduan akan diturunkan dan diletak di atas troli selepas setengah jam dibiar tergantung.
‘Saya sering mengingatkan pembantu-pembantu saya supaya menghormati jenazah kerana dia sudah menjalani hukuman. Kalau kita hormat pada dia, semuanya tak ada masalah.
‘Bagi saya pula, kebiasaannya saya akan pandang muka jenazah ini dan letakkan tangan saya di atas dadanya. Ini petua yang diberi oleh bos-bos saya dulu,’ kata Samuel.
Menjalankan tugas khas ini memberikan banyak keinsafan kepada Samuel. Beliau menasihatkan ibu bapa supaya memupuk nilai-nilai murni kepada anak-anak mereka untuk mengelak mereka terjerumus melakukan jenayah.
‘Segala-galanya bermula dari keluarga. Kalau keluarga tak kawal, lingkup. Dadah, umpamanya, kalau seorang dalam keluarga jadi penagih, satu keluarga akan terjejas,’ katanya sambil menjelaskan bahawa kebanyakan kes hukuman gantung adalah berkaitan dengan dadah…
#AmbilKisahDanAmbilTahu
#BanduanAkhir
#JauhiDadah
*Sumber asal: Agensi Anti Dadah Kebangsaan (AADK)


Kisah Bercinta Selepas Kahwin Yang Sangat ‘Sweet’

[box type=”shadow” align=”center” class=”” width=””]

Amat jarang kita melihat pasangan yang berkongsi kebahagiaan dalam berumahtangga. Selalu kita hanya baca kesukaran dan penyesalan.

Kali ini, kami berkongsi kisah yang begitu memberikan inspirasi dan motivasi pada yang ingin mendirikan rumahtangga. Bukan itu sahaja, yang sudah berkahwin juga boleh mempraktikkan tips yang diberikan.
Bagi mengekalkan jalan cerita dan originaliti, kami hanya buat ‘minor editing‘.

[/box]

Kisah bercinta selepas kahwin
Foto Kredit: alia-ali-ahmad.blogspot.com

*Cerita ni agak panjang, jika sudi bacalah ya. Syukran jazilan admin sudi postkan
Assalamualaikum wbt .
Terpanggil jua saya untuk berkongsi mengenai rumah tangga saya. Tujuan utama bukan nak tunjuk riak mahupun gah, hanya nak berkongsi rasa bahagia dan ingin juga nak berkongsi beberapa tips kepada sahabat sahabat disini bagaimana kami suami isteri merasai nikmat kebahagiaan yang Allah swt hadirkan dalam hati kami.
Alhamdulillah, perkahwinan saya dengan suami baru saja menghampiri 2 tahun 5 bulan. Banyak lagi ranjau onak duri yang perlu kami tempuhi. Kami dikurniakan 2 orang cahaya mata yang soleh wa musleh. InsyaAllah.
Pasa 7 syawal 2012, keluarga saya ditimpa musibah yakni rumah saya terbakar. Berita musibah itu saya paparkan di blog saya, dan suami saya juga seorang blogger. Dari situ kami kenal namun tidak pernah Contact satu sama lain apatah lagi berjumpa.
Awal Januari 2014 suami menghantar Email (alamat email tertera di blog saya) dan meminta nombor telefon ummi saya. Setiap hari saya tengok ummi saya asyik dengan telefon, siap gantung dengan tali dilehernya. Tibalah satu hari ummi memanggil saya menceritakan hal mengenai seorang lelaki yang ummi dah berkenan. Alhamdulillah saya istikharah agar Allah swt tunjuk jalan dan bertaaruf serba sedikit melalui email dengan dipantau ummi abi saya (ummi abi saya turut membaca isi kandungan email tersebut: taaruf saya dengan suami).
Pertengahan Februari 2013 keluarga suami datang ziarah. Alhamdulillah akhir bulan Mac 2013 kami selamat dinikahkan. Ni kira bercinta selepas nikah. Bercinta selepas nikah tak semestinya tiada pergaduhan, tiada perselisihan faham tiada tangisan. Namun bagaimana cara kita suami isteri mencari jalan penyelesaian terhadap masalah yang dihadapi.
Kami suami isteri bila berlaku pergaduhan saya akan diam. Saya dengar dulu apa yang suami nak bagitahu. Marah itu seperti api, jangan bagi api makin marak. Saya meluru ke dapur ambil segelas air bagi suami minum sambil mengusap belakang suami dan bertanya “Kenapa abang marah marah ni. Apa yang tak kena, bagitahu apa salah sayang. Nanti sayang perbetulkan ya”. Panas suami tadi terus sejuk. Dan kami saling memohon maaf.
Alhamdulillah. Suami banyak membantu terutama menjaga anak. Dari zero suami saya belajar satu persatu cara nak menjaga anak. Dari sudut memandikan baby, pakaikan baby baju, bagi makan dan uruskan anak anak bila sakit. Bila pergi shopping suami akan mempelawa diri untuk dukung anak anak. Jika hari minggu pula suami ringan tangan membantu saya kat rumah memandang saya telah dapat pekerjaan tetap yakni surirumah sepenuh masa walaupun saya ada master. Pernah saya bertanya kepada suami kenapa tak benarkan saya bekerja.
Jawabnya “Pekerjaan surirumah adalah pekerjaan yang paling mulia, namun jika ada isteri yang memilih untuk bekerjaya dan suami mengizinkan itu adalah bonus dari Allah swt untuk mereka. Bagi abang pula biar zaujah abang ni jaga anak anak, beri didikan yang sebaik untuk anak anak, masak sedap sedap untuk abang, abang tak nak makan air tangan orang kat kedai. Masakan zaujah abang lagi hebat dari chef”. Itu yang selalu diungkapkan.
Setiap minggu kami akan balik ke kampung suami. Saya lihat mertua sentiasa menekankan anak anaknya solat berjemaah. Jika tak sempat ke masjid berjemaah dirumah. Selesai solat magrib akan ada sedikit tazkirah biasanya akan disampaikan oleh suami saya kerana suami Anak sulung dan menjadi contoh buat adik adiknya. Hubungan saya dengan mertua serta adik adik ipar alhamdulillah sangat rapat, sama juga hubungan suami dengan ummi abi serta adik beradik saya sangat akrab. Bahkan bila sumai menelefon ummi saya akan riuh rendah. Tak macam bercakap dengan mertua. Kekadang saya mengusik suami “abang jangan mengada ngada sangat, tu ummi saya tau”
Ok, sedikit tips yang sentiasa kami amalkan dalam rumah tangga kami.
1. Suami akan pasti dirinya solat berjemaah sama ada disurau/masjid/ dirumah.
2. Menjaga solat diawal waktu.
3. Solat dhuha jika boleh jangan tinggal. Bukan untuk murahkan rezeki dari segi wang sahaja, malah juga untuk murahkan rezeki dari segi kurniaan zuriat. Rezeki Allah tidak akan tersalah alamat. InsyaAllah
4. Solat malam, jika suami terjaga dulu kejutkan isteri. Dan sebaliknya.
5. Jangan lupa mengaji alQuran walaupun sebaris ayat. Serta tadabbur ayat ayat suci Allah. *tadabbur = membaca makna ayat AlQuran.
6. Berdoa. Doalah dengan sungguh2. Suami saya kalo dia berdoa mesti ada tangisan.
7. Berbuat baik kepada kedua ibu bapa. Jika tak dapat balik kampung, kami akan telefon bertanya khabar. Selalunya kampung saya jarang balik. Sebab mengambil masa 8 jam. Jika cuti panjang insyaAllah akan sampai ke kampung saya.
8. Sebelum tidur saling bermaaf maafan.
Suami akan sentiasa pesan jika saya keluar rumah tanpa ditemani dia “sayang nak keluar jaga aurat ya, jaga mata, jaga hati, jaga akhlak.” Jika suami dah sampai office dia akan call da pesan “sayang solat awal waktu ya, zikir dan selawat, love u so much hingga syurga insyaAllah
Saya ni jenis cepat menangis. Cepat sangat tersentuh. Pernah tanya kat suami “Kenapa abang terlalu baik dengan sayang?.” Jawab suami saya, “Sayang amanah dari Allah. Abang kena jaga amanah Allah ni dengan sebaik baiknya. Nanti bila kat depan Allah apa yang abang nak jawab jika amanah Allah abang abaikan. Sayang susah payah mengandung dan melahirkan anak anak abang ibarat nyawa dihujung tanduk. Lepas bersalin abang ingat sayang tak de sakit sakit dah. Rupanya menanggung pula sakit jahitan. Allahhhh, besar sungguh pengorbanan mak, ummi dab sayang yang abang langsung tak boleh merasainya.” Saya hanya mampu tersenyum dan air mata membasahi pipi.
Sama sama hargai pengorbanan suami isteri, amanah Allah yakni anak anak. Berdoalah agar kita sentiasa dalam keredhaan Nya. Dunia ini hanya persinggahan sementara, mempunyai pelbagai ujian yang tidak henti. Moga di alam dunia ini kita dapat buat amal kebaikan untuk bekalan di akhirat yang kekal abadi.
Foto Kredit: ikahwin.my


Kisah Cikgu Prihatin yang Menyentuh Hati Netizen!

Tak semua orang boleh menjadi seorang guru. Menjadi seorang guru ini memerlukan kesabaran yang tinggi, ianya profesion yang tidak hanya menjadi seorang pendidik malah menjadi ibu bapa kedua kepada pelajar-pelajar mereka.

Cikgu Prihatin
Baru-baru ini, team SirapLimau terlihat satu post Cikgu Najihah Rahman, guru bahasa inggeris di SK (LKTP) KECHAU 1 yang betul-betul menyentuh hati kami. Tidak hanya kami di Siraplimau belinangan airmata membaca ceritanya tetapi ceritanya itu sudah dikongsi lebih dari 2,200 orang di Facebook.

Graduan Victoria University of Wellington, New Zealand ini berkongsi cerita mengenai anak muridnya, Nur, yang teringin melihat KLCC tetapi tidak mampu. Ini ceritanya:
 ” My school organized a trip to Aquaria KLCC tomorrow for Year 6 pupils. There is one girl, a very hardworking and smart girl couldnt afford to pay the fee. “Ayah saya orang susah teacher. Tak mampu. Saya teringin nak tengok KLCC”. And she did ask me if only she could join, hop in the bus and walk around KLCC without entering Acquaria. ” Tumpang bas je, RM15 pastu saya tunggu je dekat situ bila kawan kawan masuk”. It broke my heart. I still remember I cried really hard while driving after the conversation.
Alhamdulillah rezeki that girl, there is someone willing to pay for her. Allah bless the person. And two days ago I said to them “Kalau nak rasa popcorn sedap, you can save about RM20 and beli nanti di KLCC. Nama popcorn tu Garret”. I brought some to the school and let the pupils taste it. Suddenly this girl stood up and said ” siapa sini nak beli garret kongsi dengan saya? saya nk lagi tapi tak mampu beli. kalau ada yang nak kongsi”. I stared at her. Then I asked her to see me after school. “sedap ye Garret tu?” “sedap sangat teacher”. “nanti pegi sana bawak berapa duit belanja?” “RM15. saya tahu ayah tak ada duit. Ini duit belanja 2 minggu saya simpan”.
“Ini teacher bagi duit awak beli Garret tu. You are a very good student, rajin. daripada dulu awal tahun awak dapat C, sekarang dah dapat A. Ini hadiah untuk awak”. She hugged me tightly and cried. I did cry too. She left me there to reflect my life. Bawak RM150 ke KLCC pun rasa tak cukup dah. Forgive me Allah.”

Tidak hanya satu post, cerita Nur terus di-update oleh Najihah selepas rombongan sekolahnya itu pulang.

I had a very long and emotional converstaion with my student, the one I spoke about in previous post.
POST TRIP KLCC
I entered the class and she walked towards me, held my hand and put her mouth closely to my ears. She whispered, “Teacher bagi lagi duit extra dekat saya?”
“we discuss later ya? After class”.
Class ended and I signalled her to follow me. We sat together and she held my hand.
“Teacher, saya rasa saya dah menyusahkan teacher.”
“No, you are not. Why you said so?”
“Teacher dah bagi saya duit beli Garret tu. Lepas tu teacher tambah lagi. RM100 tu sangat banyak. Saya tak pernah pegang banyak tu”.
The night before the trip, 2 beautiful persons gave her some duit raya through my account. Without any delay I transferred the money to one of the teacher who accompanied her to KLCC. Well next morning the teacher gave to her. Then I rang the girl through her friend’s phone when she already at Acquaria.
“Acquaria best?”
“Teacher saya menyusahkan Teacher ni. Sayang saya nak belanja duit ni”
“Jangan sekat kemahuan awak. Apa yang awak nak beli, beli je. Itu hadiah. Guna duit tu ye? Teacher nak awak enjoy.”
“Thank you teacher”. I heard she cried.
——————————————————————-
Back to our conversation, she repeatedly asked me the same question, why I gave her that large amount of money.
“Okey let me tell you girl. Duit ini hadiah daripada kawan Teacher. Ada dua orang. Masing masing hadiahkan awak RM50. Jadi ada RM100. Duit tu hak awak. Teacher hanya orang perantaraan antara Allah dengan awak. Allah murahkan rezeki awak. Cuma, proses ini berlaku melalui Teacher. Bukan niat Teacher bagi duit sebab nak hina awak orang susah, tapi fikir positif. Ini rezeki. Kena bersyukur. Semua orang tertarik dengan sikap rajin awak. Teacher bangga bagitau semua orang teacher ada student macam awak. Okey? ”
“Betul saya tak menyusahkan Teacher?”
“Tak. Lansung tak. Teacher nk awak fokus untuk peperiksaan. Dah dekat. By the way semalam ade lagi orang bermurah hati dengan awak. Jadi, kalau awak perlu apa apa tolong bagitau teacher. Even kalau duit belanja tak cukup pun bagitau. Ade ke apa apa yang awak nak?”
“Haritu masa pegi KLCC saya teringat kedai buku yang teacher cakap selalu beli tu. Tapi masa tak cukup. saya rasa nak beli satu buku cerita macam yang kawan kawan lain dapat bila diorang dapat A. Saya nak teacher tulis kata kata semangat dan signed kat situ. Buku tu takde kat sini kan?
# This is the first time she scored an A.
“Ok, I will get one for you. Jangan lupa, bila lepas solat doakan orang yang beri awak hadiah ni. Doa semoga mereka murah rezeki dan di bawah rahmat Allah”
She cried. cried. cried and cried.
“Allah saja mampu balas Teacher. Saya akan selalu doa. Teacher tolong kirimsalam dekat semua orang yang tolong saya”.
“Oh Teacher lupa ade kakak sorang nak bawak awak jalan jalan tengok KLCC lagi. Kakak tu baik, dia kerja sana. Dia cakap dia sanggup bawak awak. Lepas UPSR kita pergi ye?”
She cried even louder.
She hugged me.
“Saya doa teacher pun murah rezeki”.
Cerita Cikgu Najihah yang mengenai anak muridnya Nur itu menyentuh ramai hati nurani netizen. Oleh kerana itu, ramai netizen Malaysia yang ingin meyumbangkan wang ringgit dan keperluan asas bagi Nur.

Kami pasti ramai lagi cikgu-cikgu sepert Najihah Rahman di luar sana yang memberikan jiwa dan raga mereka kepada profesion perguruan Malaysia. Untuk Cikgu Najihah, anda hero kami!
Facebook Cikgu Najihah Rahman: https://www.facebook.com/nurulnajihah?fref=ts